title: Klippanin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Klippanin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Åstorpin kunta

text: Åstorpin kunta () on Skånen läänissä sijaitseva Ruotsin kunta. Maakuntajaossa se kuuluu Skåneen. Kunnan keskustaajama on Åstorp.


title: Åstorpin kunta

text: Kunnan maapinta-ala on 92,35 neliökilometriä (1.1.2016) ja asukasluku 15 193 henkeä (31.12.2015).


title: Åstorpin kunta

text: Åstorpin kunta sijaitsee osittain tasaisella Ängelholmin tasangolla ("Ängelholmsslätten"), osittain puolestaan Söderåsenin harjualueella. Sen naapurikuntia ovat Helsingborgin kunta, Ängelholmin kunta, Klippanin kunta, Bjuvin kunta ja Svalövin kunta. Kunnan keskustaajama sijaitsee noin 20 kilometriä koilliseen Helsingborgista.


title: Åstorpin kunta

text: Vuonna 2007 kunnassa oli 53,72 km² peltoa, joten saman ajankohdan maapinta-alaan vertaamalla saadaan peltojen osuudeksi 57,8 prosenttia kunnan maapinta-alasta.


title: Åstorpin kunta

text: Åstorpin taajaväkinen yhdyskunta muodostettiin vuonna 1887 Björnekullan maalaiskuntaan. Alue kuului Södra Åsbon kihlakuntaan tuolloisessa Kristianstadin läänissä. Vuonna 1946 Björnekulla ja siihen kuulunut taajaväkinen yhdyskunta muutettiin Åstorpin kauppalaksi, johon vuonna 1952 liitettiin Västra Brobyn maalaiskunta. Vuoden 1971 kuntauudistuksessa Åstorpin kauppala muuttui Åstorpin kunnaksi, johon liitettiin vielä Kvidingen kunta vuonna 1974. Vuosina 1932–1970 Kvidingen kunnassa oli ollut Kvidingen taajaväkinen yhdyskunta.


title: Åstorpin kunta

text: Vaakunaselitys: "Kilven vasemmassa osassa hopeisella taustalla ylösnoussut musta karhu, jonka kieli ja kynnet ovat kultaa, oikeassa osassa mustalla taustalla kaksi allekkain asetettua hopeista ratasta." (Ruotsiksi "Sköld, kluven av silver, vari en uprest svart björn med tunga och klor av guld, och av svart, vari två stolpvis ordnade kugghjul av silver.")


title: Åstorpin kunta

text: Karhu tulee kihlakunnansinetistä, jonka kuva ei tiettävästi esitäkään karhua ja ratas viittaa teollisuuteen. Vaakuna vahvistettiin kauppalalle vuonna 1957 ja kunta otti sen käyttöön vuonna 1971.


title: Åstorpin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 112 Suomessa syntynyttä, mikä vastasi 0,8 prosenttia kunnan väestöstä.


title: Åstorpin kunta

text: Vielä vanhempien vuoden 1984 lopun tietojen mukaan 8,2 prosenttia kunnan asukkaista oli ulkomailla syntyneitä. Tuolloin kunnassa asui 130 Suomessa syntynyttä, mikä vastasi 1,0 prosenttia kunnan väestöstä.


title: Åstorpin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 179 796 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 29 000 kruunua.


title: Åstorpin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Åstorpin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Åstorpin kunta

text: Kunnassa on 3 taajamaa, joiden osuus kunnan väestöstä vuoden 2010 lopussa oli 91,9 prosenttia. Taajamien ulkopuolella asui tuolloin 1 200 asukasta. Seuraavassa on lueteltu kunnan alueella sijaitsevat taajamat väkilukuineen:


title: Åstorpin kunta

text: Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Åstorpin taajamassa on 9 488 asukasta, ja se kuuluu pieniltä osin myös Ängelholmin kuntaan.


title: Åstorpin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Åstorpin kunta

text: Nyvång on sittemmin kasvaneet yhteen Åstorpin taajaman kanssa.


title: Åstorpin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Åstorpin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:


title: Åstorpin kunta

text: Vuoden 2002 kunnallisvaalien jälkeen sosiaalidemokraattien, Kansanpuolueen, Keskustapuolueen ja Kristillisdemokraattien koalitio on johtanut kuntaan. Oppositiossa ovat Kokoomus, Kommunens Framtid, Vasemmistopuolue ja Åstorpspartiet. Vuoden 2006 vaaleissa sosiaalidemokraatit menestyivät valtakunnallisesta trendistä poiketen hyvin ja muodostivat koalition Keskustapuolueen kanssa. Vuoden 2010 vaaleissa tuli pieniä muutoksia, mutta sosiaalidemokraatit ja Keskustapuolue jatkoivat kunnan johdossa.


title: Åstorpin kunta

text: Ronny Sandberg (sd.) on kokoaikainen kunnallisneuvos, kun taas Ulf G. Persson (kok.) on osa-aikainen oppositioneuvos.


title: Åstorpin kunta

text: Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Åstorpin kunnanvaltuustossa vuodesta 1973 lähtien.


title: Åstorpin kunta

text: Vuodesta 2016 alkaen kunta on jaettu seuraaviin piireihin:


title: Åstorpin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Åstorpin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Vita Ædwardi Regis

text: Vita Ædwardi Regis ("Vita Ædwardi regis qui apud Westmonasterium requiescit") on Englannin historiaan liittyvä latinankielinen teos, joka on ilmeisesti kirjoitettu Hastingsin taistelun aikoihin. Kirjoittaja on nimeltä tuntematon St. Omerin flaamilainen munkki ja teos on omistettu kuningatar Edithille, kirjoituksen tilaajalle ja kuningas Edvard Tunnustajan puolisolle. Vaikka teos on nimellisesti kuvaus kuningas Edvardista, oli sen alkuperäinen tarkoitus ylistää jaarli Godwinia ja tämän perhettä. Ilmeisesti teoksen alkuosa on kirjoitettu ennen normannivalloitusta 1066 ja kirjan loppuosa valloituksen jälkeen, jolloin Edith otti etäisyyttä veljeensä, kuningas Harald Godwininpoikaan ja keskittyi kuningas Edvardin ihmetekojen kuvauksiin. Huomionarvoisaa on, ettei teoksessa viitata suoraan Stamfordin sillan taisteluun tai Hastingsin taisteluun, joissa kaatui neljä kuningatar Edithin veljistä.


title: Mstsislau

text: Mstsislau eli Amstsislau () eli Mstislav (), Mstislavl () on pieni kaupunki ja hallintopiiri Valko-Venäjän Mahiljoun maakunnan itäosissa Venäjän rajalla. Vuoden 2009 väestönlaskennan mukaan Mstsislaun kaupungissa asui 10 804 ja koko piirissä 24 768 ihmistä.


title: Masat

text: MaSat-1 (Magyar Satellite) on unkarilainen CubeSat, joka laukaistiin helmikuussa 2012. Sen kehittivät Budapestin teknillisen yliopiston opiskelijat. Se on 1U-kokoinen CubeSat. Satelliitti toimii linkkinä radioamatööreille 437,345 MHz taajuudella.


title: Mitä uusateismi tarkoittaa?

text: Mitä uusateismi tarkoittaa? on Jussi K. Niemelän toimittama kirjoituskokoelma, jonka julkaisi Savukeidas vuonna 2011. Kirjoittajat ovat uskontotieteilijät Matti Kamppinen, Kimmo Ketola, Tiina Mahlamäki ja Ilkka Pyysiäinen, toimittaja Jaakko Wallenius, Seinäjoen vapaa-ajattelijat ry:n entinen puheenjohtaja Nora Luoto, kirjailija Tiina Raevaara sekä toimittaja Jussi K. Niemelä.


title: Butterfly (Kylie Minoguen kappale)

text: "Butterfly" on dancepopkappale Kylie Minoguen albumilta "Light Years" (2000). Se julkaistiin singlenä vuonna 2001, ja sen kirjoittivat Kylie Minogue ja Steve Anderson. Se oli albumin kuudes ja viimeinen single-julkaisu.


title: Musta toukokuu (1992)

text: Musta toukokuu () on nimitys, jolla viitataan Bangkokissa 17.-20. toukokuuta 1992 järjestettyihin mielenosoituksiin ja niiden veriseen kukistamiseen. Noin 200 000 ihmistä osallistui kenraali Suchinda Kraprayoonin hallituksen vastaiseen protestiin Bangkokin keskustassa. Armeijan voimankäyttö mielenosoittajia vastaan johti virallisen tiedon mukaan 52 ihmisen kuolemaan, lukuisiin katoamisiin ja satoihin loukkaantumisiin. Yli 3 500 ihmistä pidätettiin, ja useat heistä ovat kertoneet että heitä kidutettiin.


title: Musta toukokuu (1992)

text: 23. helmikuuta 1991 armeijan komentaja Suchinda Kraprayoon kaappasi vallan Chatichai Choonhavanin hallitukselta. Vallankaappaajat kutsuivat itseään "Kansalliseksi rauhanturvaneuvostoksi" ja nimittivät väliaikaishallituksen pääministeriksi Anand Panyarachunin. Uudet vaalit määrättiin pidettäväksi 22. maaliskuuta 1992.


title: Musta toukokuu (1992)

text: Vaalien jälkeen Suchinda nimitettiin pääministeriksi, mistä seurasi heti laajoja mielenosoituksia.


title: Musta toukokuu (1992)

text: Toukokuun 17. päivänä Bangkokissa alkoi Thaimaan historian suurin mielenosoitus sitten vuoden 1973. Enimmillään 200 000 ihmistä kokoontui Sanam Luang -aukiolle ja sitä ympäröiville kaduille. Protestoijat alkoivat marssia pääministerin virkahuonetta kohti, kunnes heidät pysäytettiin Phan Fa -sillalla, jonka poliisi oli sulkenut piikkilangalla. Mielenosoittajia ammuttiin vesitykeillä, ja he yrittivät ottaa yhden tykin haltuunsa. Kaksi vesitykein varustettua ajoneuvoa sytytettiin tuleen.


title: Musta toukokuu (1992)

text: 20. toukokuuta Thaimaan kuningas Bhumibol Adulyadej vetosi osapuoliin väkivaltaisuuksien lopettamiseksi. Mielenosoittajat hajaantuivat, ja neljä päivää myöhemmin Suchinda erosi pääministerin paikalta. Hänestä tuli myöhemmin Telecom Asian hallituksen puheenjohtaja.


title: Paulus Maasalo

text: Paulus Maasalo (s. 1978) on espoolainen kirjailija. Hän on opiskellut kansainvälistä politiikkaa ja valmistunut valtiotieteen maisteriksi Helsingin yliopistosta.


title: Eurico Gaspar Dutra

text: Eurico Gaspar Dutra (18. toukokuuta 1883 – 11. kesäkuuta 1974) oli brasilialainen marsalkka ja sosiaalidemokraattinen poliitikko. Hän toimi Brasilian presidenttinä vuosina 1946–1951. Hänen kaudellaan Brasilia palasi perustuslailliseen demokratiaan.


title: Ammunta kesäolympialaisissa 1952 – miesten 25 metrin olympiapistooli

text: Helsingin olympiakisojen 25 metrin kuvioammuntaan pistoolilla osallistui 53 ampujaa 28 eri maasta. Laji on ollut olympiakisojen ohjelmassa alusta lähtien. Laji tunnetaan myös olympiapistoolin nimellä.Kilpailun ensimmäinen osa suoritettiin 27. heinäkuuta, jolloin ammuttiin 30 laukausta ja seuraavana päivänä ammuttiin loput 30. Lajin maailmanennätys ennen kilpailua oli Unkarin Károly Takácsin 580 Lontoon olympiakisoista. Takács jäi ennätyksestään pisteen päähän ja voitti jälleen olympiakultaa. Hopeamitali jouduttiin ratkaisemaan uusinta-ammunnoilla. Ensimmäisen 15 laukauksen kilpailun Unkarin Kun ja Romanian Lichiardopol ampuivat tasan 142–142. Toisessa uusinnassa Kun oli parempi 140–137 ja näin ollen unkarilaisille kaksoisvoitto.Yhdysvaltain Hualet Leo Bennerin, vapaapistoolin kultamitalistin kohtaloksi koitui yksi täydellinen pummi. Tulos 572 olisi vielä riittänyt 9. sijaan, mutta koska ensimmäisenä ratkaisi osumien määrä, putosi Benner sijalle 34.


title: Pentukuumetta

text: Kirjassa seikkailee taas tutut hahmot, mm. Ulla, Kisse, Dara, Furi ja muut. Kirjan alussa Dara on pari viikkoa sitten astutettu Daran kasvattajan uudella koiralla Xafirilla. Alussa on pieniä vaikeuksia, kun Ullan äiti ei haluaisi, että Ulla lähtee Beritille pentujen ajaksi, mutta sekin selviää myöhemmin kirjassa... Ullalle tulee myös vaikeuksia, kun kaikille pennuille ei tahdo oikein löytyä kunnon kotia, milloin valitetaan Ullan iästä, ja milloin haluttaisiin kilttiä ja rauhallista koiraa lasten kaveriksi.


title: Idioventrikulaarinen rytmi

text: Idioventrikulaarinen rytmi on sydämen kammioista lähtöisin oleva rytmi, jossa kammioissa oleva ektooppisesti aktiivinen alue tahdistaa sydämen kammioita. Syke on tavallisesti 20-40, mutta joskus se voi olla yli 40, jolloin sitä kutsutaan nimellä kiihtynyt idioventrikulaarinen rytmi. Joissain tapauksissa, esim. sydäninfarktissa, ektooppiselta alueelta lähtöisin oleva supistumiskäsky saattaa jäädä kiertämään ympyrää kammioihin aiheuttaen kammiotakykardian (syke yli 100).


title: Idioventrikulaarinen rytmi

text: Idioventrikulaarinen rytmi hoidetaan yleensä tahdistimella tai erilaisilla lääkityksillä riippuen aiheuttajasta. Mikäli aiheuttaja on sairas sinus -oireyhtymä, muut sinussolmukkeen ongelmat tai täydellinen eteis-kammiokatkos, hoitona on tahdistin ja muissa tapauksissa yleensä lääkitys.


title: Idioventrikulaarinen rytmi

text: Idioventrikulaarisen rytmin sekoittaa helposti erilaisiin bradykardioihin oireiden perusteella. Oireet ovat samat kuin bradykardioissa: huimaus ja tajuttomuus sekä hidas syke. Oireita voi aiheuttaa myös se, että kammiot lyövät ennen eteisiä vähentäen sydämestä ulos menevän veren määrää.


title: Idioventrikulaarinen rytmi

text: Idioventrikulaarisen rytmin erottaa helposti EKG:ssä laajoista QRS-komplekseista, jotka ovat yleensä alaspäin.


title: Idioventrikulaarinen rytmi

text: Agonaalinen rytmi (engl. "Agonal rhythm" tai "Extreme ventricular bradycardia") on kammioista lähtöisin oleva bradykardia, jonka syke on yleensä 10-20, tai kammiot eivät reagoi ollenkaan supistumiskäskyihin. Agonaalinen rytmi on sydämen lopetusrytmi, jota seuraa yleensä nopeasti täydellinen sydänpysähdys, asystole. Agonaalisen rytmin erottaa hyvin laajoista QRS-komplekseista, jotka ovat hyvin matalia. Agonaalinen rytmi hoidetaan asystolen hoito-ohjeiden mukaan. Agonaalista rytmiä aiheuttavat yleensä samat aiheuttajat kuin asystolea, lukuun ottamatta pitkäkestoista kammiovärinää.


title: Saint David

text: Saint David tai St. David voi viitata seuraaviin paikkoihin:


title: The Unforgiving

text: The Unforgiving on alankomaalaisen sinfonista metallia soittavan Within Temptationin viides studioalbumi, joka julkaistiin maaliskuussa 2011.


title: The Unforgiving

text: "The Unforgiving" on konseptialbumi, joka perustuu samoihin aikoihin julkaistuun samannimiseen sarjakuvakirjaan, jonka on kirjoittanut Steven O’Connell ja kuvittanut Romano Molenaar. Albumin kappaleista "Faster", "Sinéad" ja "Shot in the Dark" on tehty myös lyhytelokuvat, jotka julkaistiin albumin erikoispainoksessa. Albumin ensimmäinen single on "Faster". Toinen single "Sinéad julkaistiin heinäkuussa 2011.Puolalainen painos


title: The Unforgiving

text: Saksalainen painos (Saturn Edition


title: The Unforgiving

text: Japanilainen painos


title: The Unforgiving

text: Yhdysvaltalainen painos


title: Please Mr. Postman

text: Please Mr. Postman on The Marvelettes -lauluyhtyeen kappale vuodelta 1961. Se nousi Billboard Hot 100 -listan ykköseksi ja oli Motown-levymerkin ensimmäinen ykköshitti. The Mervelettesin alkuperäinen laulaja Georgia Dobbins oli yksi kappaleen tekijöistä ja rumpuosuuksista vastasi nuori Marvin Gaye ennen tähdeksi tulemistaan.


title: Please Mr. Postman

text: Muita kappaleen levyttäneitä yhtyeitä ovat muun muassa The Carpenters ja The Beatles.


title: Portugalin ralli

text: Portugalin ralli on Portugalissa järjestettävä sora- ja asvaltti rallikilpailu. Ensimmäinen kilpailu järjestettiin vuonna 1967 ja vuodesta 1973 lähtien kilpailu järjestettiin 29 vuoden ajan. Vuosina 2002-2006 ja 2008 kilpailua ei järjestetty. Vuonna 2000 Portugalin ralli palkittiin Vuoden Parhaan Rallikilpailun tittelillä. Rallin menestyksekkäin kuljettaja on suomalainen Markku Alén joka voitti kilpailun viisi kertaa vuosina 1975, 1977, 1978, 1981 ja 1987. Muita rallin suomalaisvoittajia ovat Simo Lampinen, Hannu Mikkola, Timo Salonen, Juha Kankkunen ja Tommi Mäkinen.


title: Saint Patrick

text: Saint Patrick tai St. Patrick voi viitata seuraaviin asioihin:


title: Saint Mark

text: Saint Mark voi viitata:


title: Kärsäkuninkaat

text: Kärsäkuninkaat ("Callorhinchidae") on trooppisissa merissä tavattava koppapäisten rustokalojen heimo. Tieteellinen nimi tulee kreikan kielen sanoista "kallis" (kaunis) ja "rhyngchos" (kärsä).


title: Kärsäkuninkaat

text: Nykyään kärsäkuninkaiden heimosta tunnetaan yksi suku, jossa on kolme lajia (ks. laatikko).


title: Kärsäkuninkaat

text: Heimon fossiileja on säilynyt jurakaudelta. Tällaisia, nyt jo sukupuuttoon kuolleita sukuja, olivat "Brachymylus", "Ischyodus", "Pachymylus" ja "Edaphodon". Varhaisimmat "Callorhinchus"-suvun fossiilit ovat eoseenikaudelta Etelämantereelta.


title: Kärsäkuninkaat

text: Kärsäkuninkaat ovat eteläisen pallonpuolen lajeja, niitä tavataan meristä Australian etelärannikolta, Uudesta-Seelannista, Etelä-Afrikasta ja Etelä-Amerikasta. Kalat elävät merien pintakerroksista aina 200 metrin syvyyteen. Toisinaan kärsäkuninkaiden heimon lajeja saadaan saaliiksi trooleilla.


title: Kärsäkuninkaat

text: Kärsäkuninkaiden selkein tuntomerkki on pitkähkö, joustava ja koukkupäinen kärsä. Kärsä toimii tuntoelimenä, kun kalat etsivät ravintoaan. Kiduksia peittää yksi kiduskansi ja vesi otetaan sisään sieraimien kautta. Suussa hampaat ovat kasvaneet yhteen luulevyiksi. Selkäevät ovat korkeat ja rintaevä on suuri ja liikkuvainen ja sitä käytetään myös uimiseen. Koiraalla on vatsaevissä ja päässä elimet, joilla se pitää naaraasta kiinni parittelun aikana. Naaras munii yhdestä kahteen oranssinruskeaa munakoteloa.


title: Shakers Ringette

text: Shakers Ringette on Keravalla toimiva ringetteseura. Seurassa pelaa tyttöjä ringettekouluikäisistä C-junioreihin asti ja seuran joukkueet osallistuvat Ringetteliiton järjestämiin otteluihin kukin joukkue omassa sarjassaan.


title: Shakers Ringette

text: Ringetteä on pelattu Keravalla syksystä 1987 alkaen. Tuolloin perustettiin ensimmäinen ringettejoukkue osaksi Jääkiekkoseura Shakers Kerava ry:tä. Kun vuonna 1995 emoseuran toiminta loppui, aloitti Shakers Ringette ry toimintansa itsenäisenä seurana. Keravalaisen ringeten syntymisen taustalla vaikutti kourallinen aktiivisia vanhempia, jotka olivat löytäneet tyttärilleen harrastukseksi uuden eksoottisen lajin.


title: Shakers Ringette

text: Lajia saa kokeilla ilmaiseksi ringette- ja luistelukoulussa neljän viikon ajan. Kun luistelun perustaidot on opittu ringette- ja luistelukoulussa, ringetteharrastusta voi jatkaa oman ikäryhmän joukkueessa. Nuorimmat joukkuepelaajat ovat 5-vuotiaita ja oma joukkue löytyy kaiken ikäisille tytöille.


title: Shakers Ringette

text:
Shakers Ringeten kotisivut
Ringetteliitto


title: Kyljet

text: Kyljet ovat heraldinen airutkuvio. Ne kulkevat pielen tapaan kilven reunoissa, mutta siitä poiketen kyljet kaareutuvat kilven keskustaa kohden, ja ne esiintyvät lähes poikkeuksetta aina pareittain.


title: Alberto Toril

text: José Alberto Toril Rodríguez (s. 7. heinäkuuta 1973 Pueblonuevo, Córdoban maakunta, Espanja) on espanjalainen jalkapalloilija ja jalkapallovalmentaja. Hän valmentaa Real Madridin kakkosjoukkuetta Castillaa.


title: Alberto Toril

text: Toril liittyi Real Madridin junioreihin kaudella 1988–1989. Kaudella 1990–1991 hän nousi seuran kakkosjoukkueeseen Castillaan ja kaudella 1992–1993 edustusjoukkueeseen. Ensiesiintymisensä Espanjan korkeimmalla sarjatasolla Primera Divisiónissa hän teki 20. syyskuuta 1992 ottelussa Sporting de Gijónia vastaan. Hän kuului kaudella 1992–1993 Espanjan cupin ja kaudella 1993–1994 Espanjan supercupin voittaneeseen joukkueesen.


title: Alberto Toril

text: Lähdettyään Real Madridista vuonna 1994 Toril pelasi korkeimmalla sarjatasolla vielä Celtassa, Espanyolissa ja Extremadurassa sekä toiseksi korkeimmalla sarjatasolla Extremadurassa, Albacetessä, Ferrolissa ja Numanciassa. Extremaduran ja Numancian kanssa hän saavutti sarjanousun Primera Divisióniin.


title: Alberto Toril

text: Toril pelasi urallaan yhteensä 44 Primera Divisiónin ja 178 Segunda Divisiónin ottelua. Hän päätti pelaajauransa kauteen 2004–2005, jolloin hän edusti Segunda División B:n Quintanar del Reytä.


title: Alberto Toril

text: Toril aloitti valmentajauransa Ferrolin juniorijoukkueissa kaudella 2002–2003. Kaudella 2004–2005 hän toimi Quintanar del Reyn kakkosvalmentajana ja vuodesta 2005 alkaen kolmen kauden ajan Albaceten juniorijoukkueiden valmentajana.


title: Alberto Toril

text: Marraskuussa 2008 Toril palasi Real Madridiin, jossa hän osallistui juniorijoukkueiden valmennuksen suunnitteluun, kunnes otti vastuulleen seuran kolmosjoukkueen Real Madrid C:n valmentamisen maaliskuussa 2009. Kaudella 2009–2010 hän valmensi alle 19-vuotiaiden joukkuetta, joka saavutti hänen johdollaan Espanjan-mestaruuden ja kakkostilan Espanjan cupissa. Tammikuussa 2011 Toril siirtyi seuran kakkosjoukkueen Castillan valmentajaksi Alejandro Menéndezin tilalle.


title: Marianne Jahn

text: Marianne Jahn-Nutt (s. 14. joulukuuta 1942 Zürs am Arlberg) on itävaltalainen entinen alppihiihtäjä. Hän edusti seuratasolla Ski Club Arlbergiä.


title: Marianne Jahn

text: Jahn osallistui olympialaisiin ensimmäistä kertaa Squaw Valleyssa 1960. Tuolloin hän oli pujottelussa ensimmäisen kierroksen jälkeen toisena, mutta keskeytti jälkimmäisessä laskussa. Jahn voitti vuoden 1962 MM-kisoissa kolme mitalia, kultaa suurpujottelusta ja pujottelusta sekä hopeaa alppiyhdistetystä. Hän oli Innsbruckin olympialaisissa 1964 suurpujottelussa kolmastoista, mutta keskeytti jälleen pujottelussa.


title: Kemiallinen käymälä

text: Kemiallinen käymälä on käymälä, jossa käytetään kemiallisia yhdisteitä jätteen hajun poistamiseen ja desinfiointiin – tappamaan hajua aiheuttavat bakteerit, joita syntyy jätteen hajoamisprosessissa. Kemikaaleina käytetään formaldehydiä, glutaraldehydiä tai kvartäärisiä ammoniumyhdisteitä.


title: Kemiallinen käymälä

text: Kemiallisia käymälöitä käytetään muun muassa lentokoneissa, linja-autoissa ja matkailuvaunuissa. Ulkoilmatapahtumissa ja rakennustyömailla käytettävät siirrettävät käymälät ovat myös kemiallisia käymälöitä (muun muassa bajamaja ja ykkösvessat). Jätteet kerätään säiliöön, joka tyhjennetään imuautolla.


title: Karvalehdet

text: Karvalehdet ("Ceratophyllum") ovat monivuotisia juurettomia vesikasveja. Niiden lehdet ovat varressa kiehkuroina ja haarautuvat dikotomisesti hienoiksi liuskoiksi. Karvalehdillä on pienet yksineuvoiset kukat lehtihangoissa. Hedelmänä on pähkylä.


title: Karvalehdet

text: Karvalehtien suku on ainoa Ceratophyllales-lahkossa ja Ceratophyllaceae-heimossa. Lajeja on yhteensä kuusi, joista kaksi kasvaa Suomessa. Tankeakarvalehti eli karvalehti, aiemmin myös sarvikarvalehti ("Ceratophyllum demersum") esiintyy harvinaisena koko maassa. Hentokarvalehti ("Ceratophyllum submersum") on hyvin harvinainen tulokas maan etelärannikolla.


title: John Nurmisen Säätiö

text: John Nurmisen Säätiö on suomalainen säätiö. Se perustettiin vuonna 1992 John Nurminen -perheyrityksen johtajan Juha Nurmisen aloitteesta. Säätiön alkuperäinen tarkoitus oli varmistaa, että vuosien varrella Nurmisen sukuun ja John Nurminen Oy -yhtiöön kerätty merkittävä merihistoriallisen esineistö ja kokoelmat säilyisivät jälkipolville. Tarkoitus oli myös antaa suurelle yleisölle mahdollisuus tutustua Itämeren merkittävään kulttuurihistoriaan. Kokoelma koostuu taiteesta, meriantiikista ja merenkulun laitteistosta. Säätiöllä on myös yksi Suomen merkittävimmistä antiikkikartta- ja merikorttikokoelmista. Säätiön tilat ovat Huolintatalossa Helsingin Länsi-Pasilassa.


title: John Nurmisen Säätiö

text: Nurmisen suvun ensimmäinen laivanvarustaja oli Johan Nurminen, joka perusti Nurmisen kauppahuoneen ja laivanvarustamon Raumalla vuonna 1886. Hän oli säätiön perustajan Juha Nurmisen isoisän isä. Juha Nurminen on toiminut säätiön hallituksen puheenjohtajana alusta asti. Säätiön kulttuuritoiminta on keskittynyt merenkulun, löytöretkeilyn ja kartografian historiaan. Säätiö on julkaissut useita suuria merihistoria-aiheisia kirjoja, joista mm. "Mare Balticum", "Meritie" ja "Ultima Thule" on käännetty useille kielille. Säätiö järjestää omia näyttelyitä ja lainaa myös aineistoaan näyttelyihin.


title: John Nurmisen Säätiö

text: Merihistorian kulttuuriperinteen vaalimisen lisäksi säätiön toinen toimintalinja on Itämeren suojelu. Ympäristönsuojelutyö aloitettiin vuonna 2004 Juha Nurmisen lahjoittaman alkupääoman turvin. Säätiön Puhdas Itämeri -hankkeiden tavoitteena on saada aikaan näkyvä parannus Itämeren tilaan vähentämällä mereen päätyvien ravinteiden määrää ja siten ehkäistä meren rehevöitymistä. Tavoitteen saavuttamiseksi säätiön hankkeissa tehostetaan ravinteiden poistoa jätevesistä sekä muista lähteistä. Toiminta kanavoituu identifioitavissa oleviin projekteihin, joilla on konkreettinen ja mitattava vaikutus Itämeren tilaan. Säätiön ensimmäinen projekti oli kemiallisen fosforinpoiston vieminen Pietarin kolmelle suurelle jätevedenpuhdistamolle. Laivaliikenteeseen liittyvän Tankkeriturva-hankkeen (2009 – 2014) tavoitteena oli merkittävästi pienentää öljyonnettomuuden riskiä Suomenlahdella. Hankkeessa luotiin yhteistyössä merenkulkutoimijoiden kanssa  ENSI®-navigointipalvelu (Enhanced Navigation Support Information), jolla Suomenlahdella liikennöivien tankkereiden reittitiedot saatiin ensimmäistä kertaa viranomaisten käyttöön.


title: John Nurmisen Säätiö

text: Ympäristötoiminta rahoitetaan lahjoitusvaroin, ja sitä ovat tukeneet yritykset, julkisen sektorin toimijat kuten ympäristöministeriö, sekä yksityishenkilöt.


title: Betsy Russell

text: Betsy Russell (syntymänimi Elizabet Russell, s. 6. syyskuuta 1963) on yhdysvaltalainen näyttelijä, joka on näytellyt muun muassa elokuvissa "Yksityiskoulu" (1983) ja "Saw"-elokuvasarjassa sarjamurhaaja Jigsawin ex-vaimoa Jill Tuckia.


title: Betsy Russell

text: Russellin ensimmäinen rooli oli vuonna 1982 elokuvassa "Kerta se on ensimmäinenkin".


title: Betsy Russell

text: Pidettyään pienen tauon Russell sai pienen roolin Saw III:ssa esittäen John Kramerin ex-vaimoa, Jill Tuckia. Hän esiintyi myös Saw-elokuvan jatko-osissa "Saw IV", "Saw V", "Saw VI" ja "Saw VII 3D".


title: WCW World Heavyweight Championship

text: World Championship Wrestling (WCW) World Heavyweight Championship oli World Championship Wrestling -nimisen painifirman korkein mestaruus. Se kuului WCW:hen vuodesta 1991 vuoteen 2001, kunnes World Wrestling Federation osti WCW:n ja siitä tuli WWF:n toinen maailmanmestaruusvyö. Joulukuussa 2001, se yhdistettiin WWE Championshipin kanssa, jolloin sen haltijaksi tuli Chris Jericho. Syyskuussa 2002, vyötä alettiin kutsumaan nimellä World Heavyweight Championship.


title: Islannin saari

text: Islannin saari on Euroopan toiseksi suurin saari. Sen pinta-ala on 101 826 km² Islannin valtio koostuu sen lisäksi vain vähäisistä pikkusaarista ja luodoista.Vain seitsemän niistä on yli kahden neliökilometrin kokoisia.


title: Islannin saari

text: Islanti sijaitsee Grönlannista itään juuri pohjoisen napapiirin eteläpuolella. Pohjois-Amerikan ja Euroopan mannerlaattojen välinen sauma kulkee saaren läpi lounaasta koilliseen. Asutetut alueet sijaitsevat rannikolla ja saaren keskiosissa ei ole asutusta lainkaan. Islannin luontoon kuuluvat maanjäristykset, vulkaaninen aktiivisuus, lumivyöryt sekä ns. "Jökulhlaup"it eli jäätikköjokitulvat. Saari onkin yksi maailman vulkaanisesti aktiivisimmista.


title: Lucile Wheeler

text: Lucile Wheeler (s. 14. tammikuuta 1935 Saint-Jovite) on kanadalainen entinen alppihiihtäjä ja olympiamitalisti.


title: Lucile Wheeler

text: Wheeler nousi suksille jo kaksivuotiaana ja oli maansa nuorten mestari 12-vuotiaana. Hänelle tarjottiin mahdollisuutta osallistua vuoden 1950 MM-kisoihin, mutta tuolloin hänen vanhempansa eivät antaneet 15-vuotiaan Wheelerin osallistua. Wheeler osallistui arvokisoihin ensimmäistä kertaa vuonna 1952, jolloin hän kilpaili Oslon olympialaisissa. Tuolloin hän oli pujottelussa kahdeskymmeneskuudes ja kahdeskymmenesseitsemäs sekä suurpujottelussa että syöksylaskussa. Wheeler osallistui olympialaisiin myös Cortina d'Ampezzossa 1956. Tuolloin hänet hylättiin pujottelussa ja hän oli kuudes suurpujottelussa sekä voitti pronssia syöksystä. Wheeler sai vuoden 1958 MM-kisoista kolme mitalia, kultaa syöksylaskusta ja suurpujottelusta sekä hopeaa alppiyhdistetystä. Wheeler lopetti uransa seuraavana vuonna.


title: Wafd

text: Wafd on egyptiläinen liberaalipuolue. Se on Egyptin toiseksi suurin oppositioryhmä (2011). Wafdin johtaja on Al-Sayed al-Badawi.


title: Wafd

text: Nykyinen puolue on perustettu 1983. Se pitää edeltäjänään monarkian aikana toiminutta saman nimistä puoluetta, joka lakkautettiin vuonna 1952 Egyptin vallankumouksen jälkeen.


title: Wafd

text: Wafd boikotoi vuonna 2010 järjestettyjen vaalien toista kierrosta vaalivilpin takia.


title: Wafd

text: Vuoden vaihteen 2011–2012 molemmin puolin kolmessa vaiheessa järjestetyissä vaaleissa puolue sai noin 9 % paikoista parlamenttiin.


title: Palmgren

text: Palmgren voi tarkoittaa seuraavia:


title: Palmgren

text: Ihmisiä:Kuvitteellisia henkilöitäMuita merkityksiä:


title: El Ghad

text: al-Ghad (Ḥizb el-Ghad, "Huomisen puolue") on egyptiläinen liberaalipuolue.


title: El Ghad

text: Puolueen perusti Ayman Nour. Hän oli aiemmin ollut Wafdin jäsen ja valittu sen listalta parlamenttiin vuonna 1995. Hän kuitenkin erosi puolueesta vuonna 2001 johtuen erimielisyyksistä puheenjohtaja Noaman Gomaan kanssa.


title: El Ghad

text: Al-Ghad sai virallisesti toimiluvan vasta vuonna 2004, ennen vuoden 2005 presidentinvaaleja, joihin sekä Ayman Nour että Noaman Gomaa osallistuivat. Nour sai kuuluisuutta, kun hänet tuomittiin vaalien jälkeen viideksi vuodeksi vankilaan syytettynä puolueen kannattajatietojen väärentämisestä.


title: El Ghad

text: Vuonna 2005 puolue myös hajosi kahteen osaan, joita johtivat Mousa Mostafa Mousa ja Ayman Nourin vaimo Gamila Ismail. Ismailin ryhmittymä syytti puoluetta yhteistyöstä Mubarakin turvallisuuskoneiston kanssa.


title: El Ghad

text: Oikeus päätti vuonna 2007 Mousan olevan puolueen laillinen johtaja ja luovutti tälle puolueen päämajan, joka kuitenkin myöhemmin tuhopoltettiin. Kaikkiaan oikeuskäsittely keski heinäkuuhun 2010 ennen lopullista päätöstä.


title: El Ghad

text: Ayman Nourin tukijat rekisteröivät uuden puolueen Ghad al-Thawra ("Vallankumouksen huomisen puolue") ja osallistuivat vuodenvaihteen 2011–2012 vaaleihin Egyptin demokraattisen allianssin listalla, jota hallitsee Muslimiveljeskunnan Vapaus- ja oikeuspuolue.


title: El Ghad

text: Moussa Moustafa Moussan johtama alkuperäinen Ghad osallistui vaaleihin omalla listallaan.


title: Ayman Nour

text: Ayman Nour (s. 1964, Mansoura) on egyptiläinen poliitikko. Hän on Al Ghad -puolueen perustaja, ja nykyisin Ghad El-Thawra -puolueen johtaja.


title: Ayman Nour

text: Nour aloitti poliittisen uransa Wafd-puolueen lehden toimittajana. Hän johti puolueen tutkimuslaitosta 1990–1995. Parlamentin alahuoneeseen hänet valittiin 1995 ja 2000. Hän erosi johtuen erimielisyyksistä puheenjohtaja Noaman Gomaan kanssa ja perusti al-Ghad-puolueen 2005.


title: Ayman Nour

text: Noar haastoi Hosni Mubarakin presidentinvaaleissa vuonna 2005. Tämän takia hän joutui vankilaan viideksi vuodeksi. Hänet kuitenkin vapautettiin kolmen vuoden jälkeen. Syy tuomioon oli dokumenttiväärennys puolueen perustamisen aikoihin.


title: Ayman Nour

text: Noar ei voi asettua ehdokkaaksi vaaleihin, koska lain mukaan pitää olla kulunut viisi vuotta alkuperäisen vankilatuomion päättymisestä, ennen kuin voi asettua poliittiseen virkaan..


title: Ayman Nour

text: Al-Ghad-puolue hajosi kahteen osaan, joita johtivat Mousa Mostafa Mousa ja Ayman Nourin (nykyisin ex-) vaimo Gamila Ismail. Oikeus päätti Mousa Mostafa Mousan olevan puolueen laillinen johtaja, ja Ayman Nourin tukijat rekisteröivät uuden puolueen Ghad al-Thawra ("Vallankumouksen huomisen puolue") ja osallistuivat vuodenvaihteen 2011–2012 vaaleihin Egyptin demokraattisen allianssin listalla, jota hallitsee Muslimiveljeskunnan Vapaus- ja oikeuspuolue.


title: Huhtikuun 6. päivän nuorisoliike

text: Huhtikuun 6. päivän nuorisoliike on egyptiläinen Arabikeväässä toiminut oppositioryhmä. Se vaati Hosni Mubarakin valtalauden lopussa sananvapautta ja vastusti nepotismia ja paikoilleen jämähtänyttä talouskehitystä.


title: Huhtikuun 6. päivän nuorisoliike

text:
Ryhmän perusti keväällä 2006 eräs entinen Kefaya-aktivisti. Huhtikuun 6. päivän nuorisoliike perustetiin alkujaan tukemaan 6. huhtikuuta 2008 pidettyä teollisuustyöläisten lakkoa. Ryhmä otti ajatuksia toimintaansa muun muassa Serbian oppositioliike Otporilta.
Ryhmän jäsenet ovat olleet pääosin hyvin koulutettuja nuoria.
Ryhmä käytti yhteydenpitoon ja sanomansa levittämiseen internetin sosiaalisia medioita,
kuten Facebookia, Twitteriä ja Flickriä.


title: Huhtikuun 6. päivän nuorisoliike

text: Vuonna 2013 liike liittyi Tamarodiin, joka vastusti Mursin hallintoa. Vuonna 2013 valtaan noussut sotilashallitus pidätti monia liikkeen johtajia.


title: Maahanmuutto Kanadaan

text: Maahanmuutto Kanadaan tarkoittaa prosessia, jossa henkilö asettuu pysyvästi asumaan Kanadassa. Useat, mutta eivät kaikki, hankkivat Kanadan kansalaisuuden. Vuoden 1947 jälkeen sisäistä maahanmuuttoa koskenut laki on muuttunut huomattavasti vuoden 1976 maahanmuuttolain ja vuonna 2002 voimaan tulleen maahanmuuttoa ja pakolaisuutta koskevan lain myötä.


title: Maahanmuutto Kanadaan

text: Kanadassa maahanmuuttajat jaetaan neljään luokkaan: perheluokkaan (Kanadan kansalaisten lähisukulaiset), taloudelliset maahanmuuttajat (korkeasti koulutetut työntekijät ja liikemiehet), muut (henkilöt jotka on hyväksytty maahanmuuttajiksi humanitaarisista syistä) ja pakolaiset (henkilöt jotka pakenevat vainoa, kidutusta tai julmuuksia).


title: Maahanmuutto Kanadaan

text:
Kanada on tunnettu varsin vapaasta maahanmuuttopolitiikasta. Vuoden 2001 väestönlaskennan mukaan Kanadassa on 34 etnistä ryhmää, joihin kuuluu vähintään 100 000 henkilöä. Näistä kymmeneen kuuluu yli miljoona henkilöä. 16,2% väestöstä kuuluu näkyviin vähemmistöihin. Suurimmat ryhmät ovat etelä-aasialaiset (4,0%), kiinalaiset (3,9%) tummaihoiset (2,5%) filippiinit (1,1%). Suurimmat maahanmuuttajaryhmät ovat kuitenkin saksalaiset (10,18%) ja italialaiset (4,63%).
Kanadassa on tapahtunut neljä suurta maahanmuuttoaaltoa. Viides aalto on meneillään.


title: Tšavusy

text: Tšavusy () eli Tšausy () on pieni kaupunki ja hallintopiiri Valko-Venäjän Mahiljoun maakunnassa maanteitse runsas 40 kilometriä Mahiljoun kaupungin itäpuolella. Vuoden 2009 väestönlaskennan mukaan Tšavusyn kaupungissa asui 10 692 ja koko hallintopiirissä () 21 242 ihmistä.


title: Tšavusy

text: Tšavusyn kaupungin lounaisosissa on Valko-Venäjän rautateiden rautatieasema "Tšausy" (eli ) ja hallintopiirissä useita Mahiljousta itään Krytšauhun vievän radan seisakkeita tai asemia. Maantieyhteyksistä merkittävin on kaupungin eteläosien läpi kulkeva kantatie P122, joka saapuu Mahiljousta valtatieltä () ja jatkaa Tšerykaun kautta Kastsjukovitšyyn. Jokiyhteyksiä veneilyyn ja kalastukseen tuo Dneprin sivuhaaran Sožin Pronja-sivuhaara haaraumineen.


title: NBA:n varaustilaisuus 1986

text: Vuoden 1986 pidettiin 17. kesäkuuta 1986 Felt Forumissa.


title: Fernando Collor de Mello

text: Fernando Collor de Mello (s. 2. elokuuta 1949) on brasilialainen työväenpuolueen poliitikko. Hän oli Brasilian presidentti 1990–1992. Hänestä tuli ensimmäinen suoralla vaalilla valittu presidentti Brasilian sotilashallituksen jälkeen. Hän lupasi rajuja talousuudistuksia, mutta ne eivät toteutuneet, ja inflaatio pysyi hillittömänä.


title: Fernando Collor de Mello

text: Collor joutui eroamaan presidentinvirasta vuonna 1992 jouduttuaan valtakunnanoikeuteen syytettynä korruptiosta. Hänet kuitenkin vapautettiin syytteistä myöhemmin.


title: Fernando Collor de Mello

text: Collorin vaimo tuomittiin korruptiosta ja taloudellisista väärinkäytöksistä 11 vuodeksi vankilaan vuonna 2000.


title: Nicole Fiscella

text: Nicole Fiscella (s. 15. syyskuuta 1979 Rochester, New York) on yhdysvaltalainen näyttelijä. Fiscella on näytellyt "Gossip Girl" -televisiosarjassa.


title: Ashton Eaton

text: Ashton Eaton (s. 21. tammikuuta 1988) on yhdysvaltalainen uransa jo lopettanut yleisurheilun moniottelija. Hän on kymmenottelun kaksinkertainen olympiavoittaja, kaksinkertainen maailmanmestari ja maailmanennätysmies.


title: Ashton Eaton

text: Berliinin MM-kilpailuissa 2009 Eaton oli kymmenottelussa 18:s tuloksella 8061. Maaliskuussa 2010 NCAA:n mestaruuskisoissa hän otteli seitsenottelun maailmanennätyksen. Hän otteli 6499 pistettä ja paransi Dan O’Brienin vuonna 1993 tekemää ennätystä 23 pisteellä. Eaton paransi tuolloin otteluennätyksiään jokaisessa lajissa. Hänen lajisuorituksena olivat 6,71 s (60 m), 773 cm (pituushyppy), 13,12 m (kuulantyöntö), 211 cm (korkeushyppy), 7,77 (60 m aitajuoksu), 510 cm (seiväshyppy) ja 2.32,67 (1 000 metrin juoksu). Eaton paransi maailmanennätystään Tallinnassa helmikuussa 2011 oteltuaan 6568 pistettä. Hänen lajisuorituksensa olivat 6,66 s, 777 cm, 14,45 m, 201 cm, 7,60 s, 520 cm ja 2.34,74.


title: Ashton Eaton

text: Eaton voitti kymmenottelun Yhdysvaltain-mestaruuden Eugenessa kesäkuussa 2011 oteltuaan 8729 pistettä. Saman vuoden Daegun MM-kilpailuissa hän sai hopeaa 8505 pisteellä. Vuonna 2012 Eaton voitti sisäratojen Yhdysvaltain mestaruuden pituushypyssä ennätyksellään 806 cm. Istanbulin sisäratojen MM-kilpailuissa 2012 hän voitti seitsenottelun maailmanmestaruuden ja paransi maailmanennätystään 6645 pisteeseen. Hänen lajisuorituksensa olivat 6,79 s, 816 cm, 14,56 m, 203 cm, 7,68 s, 520 cm ja 2.32,77.


title: Ashton Eaton

text: Kesäkuussa 2012 Eaton voitti kymmenottelun Yhdysvaltain mestaruuden Eugenessa ja otteli uuden maailmanennätyksen 9039 pistettä ja ylitti kautta aikain toisena urheilijana 9000 pisteen rajan. Hän paransi Roman Šebrlen nimissä ollutta ennätystä 13 pisteellä. Dan O'Brienin Yhdysvaltain ennätystä hän paransi 148 pisteellä. Eatonin lajisuoritukset olivat 10,21 s, 823 cm, 14,20 m, 205 cm, 46,70 s, 13,70 s, 42,81 m, 530 cm, 58,87 m ja 4.14,48. Sadan metrin juoksun ja pituushypyn tulokset olivat kautta aikain parhaat kymmenottelussa tehdyt tulokset. Hänen ensimmäisen päivän pistemääränsä oli 4728 ja vain Dan O'Brien on kymmenottelun ensimmäisenä päivänä otellut häntä paremmin, parhaimmillaan 4747 pistettä vuonna 1991. Lontoon olympialaisissa Eaton voitti kultaa 8869 pisteellä.


title: Ashton Eaton

text: Moskovan MM-kisoissa 2013 Eaton voitti kymmenottelun maailmanmestaruuden tuloksella 8809. Sopotin MM-hallikilpailuissa 2014 hän voitti toisen seitsenottelun maailmanmestaruutensa. Eaton on Bryan Clayn lisäksi ainoa urheilija, joka on voittanut kaksi sisäratojen seitsenottelun peräkkäistä maailmanmestaruutta. Hän otteli 6632 pistettä jääden 13 pistettä omasta maailmanennätyksestään. Pekingin MM-kisoissa 2015 Eaton voitti maailmanmestaruuden ME-pistein 9045. Hän paransi maailmanennätystään kuudella pisteellä. Hänen lajisuorituksensa olivat 10,23 s, 788 cm, 14,52 m, 201 cm, 45,00 s, 13,69 s, 43,34 m, 520 cm, 63,63 m, 4.17,52. 400 metrin aika oli paras koskaan kymmenottelussa tehty tulos.


title: Ashton Eaton

text: Eaton voitti seitsenottelun maailmanmestaruuden Portlandin MM-hallikilpailuissa 2016 pistein 6470. Rio de Janeirossa samana vuonna hän voitti toisen olympiakultansa tuloksella 8893.


title: Ashton Eaton

text: Eaton on opiskellut psykologiaa Oregonin yliopistossa. Hän voitti NCAA:n yliopistourheilun mestaruuskisoissa kymmenottelun kolmesti vuosina 2008–2010 ja sisäradoilla seitsenottelun vuosina 2009 ja 2010. Hän on ensimmäinen henkilö, joka voitti kymmenottelun kolmesti peräkkäin NCAA:n mestaruuskisoissa. Eaton tapasi yliopistossa myös kanadalaisen seitsenottelijan Brianne Theisenin, jonka kanssa avioitui kesällä 2013.


title: Ashton Eaton

text: Eatonin lajikohtaisista ennätyksistä kertyisi kymmenottelussa tulokseksi 9543 pistettä.


title: Ashton Eaton

text: Eaton ilmoitti 4. tammikuuta 2017 yllättäen lopettavansa uransa. Samalla lopettaa oman uransa hänen vaimonsa, myös moniottelija Brianne Theisen-Eaton.


title: Vinokkaat

text: Vinokkaat (Pleurotaceae) on helttasienten lahkoon kuuluva sieniheimo, johon kuuluu kuusi sukua ja 94 lajia. Heimon lajit ovat laajalle levinneitä lauhkeilla ja trooppisilla vyöhykeillä.


title: Pedro Troglio

text: Pedro Antonio Troglio (28. heinäkuuta 1965 Luján, Argentiina) on argentiinalainen entinen jalkapalloilija. Nykyään Troglio valmentaa buenosairesilaista Argentinos Juniorsia. Hän on myös pelannut 21 ottelua maajoukkueessa, ja teki näissä kaksi maalia. Hän pelasi Italian MM-kilpailuissa neljän ottelua ja teki yhden maalin.


title: Pedro Troglio

text: Troglio pelasi suuren osan urastaan Italiassa Laziossa, Ascolissa ja Hellas Veronassa. Kotimaassaan hän edusti River Platea, Gimnasia La Plataa sekä Villa Dálminea.


title: Votka (täsmennyssivu)

text: Votka tai vodka voi tarkoittaa seuraavia:


title: Luettelo votkamerkeistä

text: Luettelo votkamerkeistä:


title: Maankäyttö (lehti)

text: Maankäyttö on maanmittausalan johtava aikakauslehti Suomessa. Lehden aihealueita ovat mm. maanmittaus, kiinteistötekniikka ja -management, yhdyskuntasuunnittelu ja kaavoitus, geodesia, fotogrammetria, paikkatietojärjestelmät (GIS), kartografia sekä mittaustekniikka ja -laitteet. Lehti on perustettu vuonna 1892.


title: Luettelo WCW World Heavyweight mestareista

text: Tämä on kronologinen luettelo painijoista, jotka ovat olleet WCW World Heavyweight mestareita. Mestaruus oli aktiivinen vuosina 1991-2001. Alun perin vyö oli World Championship Wrestlingin maailmanmestaruus. Se kuitenkin deaktivoitiin, kun World Wrestling Federation (nykyään World Wrestling Entertainment) osti WCW:n ja yhdisti vyön WWF Championshipin kanssa. Mestaruutta on pidellyt 22 mestaria ja yhteensä mestaruuskausia on ollut 62, joista Ric Flair on hallinnut sitä kahdeksan kertaa. Flair oli myös vanhin mestari voittaen sen 51-vuotiaana vuonna 2000. The Giant taas oli nuorin mestari voittaen sen 25-vuotiaana.


text: Mestaruuden nimet ovat olleet:


title: Atech Grand Prix

text: Atech Grand Prix on brittiläinen pikkuformulatalli. Tallin perusti David Hyle vuonna 2007 nimellä Hitech Junior Team. Vuonna 2009 tallin nimi vaihtui Atechiksi.


title: Atech Grand Prix

text: Talli on aiemmin kilpaillut Britannian Formula Renault ja Superleague Formula -sarjoissa voittaen mestaruuden Liverpoolille vuonna 2009. Vuonna 2010 talli osallistui GP3-sarjaan yhteistyössä CRS Racingin kanssa. Tallin kuljettaja Roberto Merhi saavutti kolme palkintosijaa ja 26 pistettä, ja talli sijoittui sarjassa seitsemänneksi. Seuraavana vuonna tallin kuljettaja Nick Yelloly saavutti yhden palkintosijan. Vuonna 2012 tallin kuljettaja Tamás Pál Kiss saavutti yhden palkintosijan, ja talli sijoittui yhteispisteissä kahdeksanneksi. Talli vetäytyi kauden jälkeen sarjasta ja yhdistyi Bamboo Engineering-tallin kanssa.


title: Finnøy

text: Finnøy on saaristokunta Norjassa, Rogalandin läänissä. Se koostuu useista Boknavuonon saarista. Suurimpia saaria ovat Ombo, josta 37 km² kuuluu Finnøyhin, Finnøy (25 km²) ja Fogn (10 km²). Kunnan saarista 16 on asuttuja. Asukkaista hieman yli puolet asuu Finnøyn saarella, jolla sijaitsee myös kunnan hallinnollinen keskus ja ainoa taajama Judaberg.


title: CRS Racing

text: CRS Racing on brittiläinen autourheilutalli. Talli perustettiin vuonna 2004 nimellä Team AKA. Vuonna 2007 nimi vaihtui CR Scuderiaksi ja vuonna 2009 nimi muutettiin CRS Racingiksi.


title: CRS Racing

text: Nykyisin talli kilpailee Britannian Formula Renault-sarjassa ja Ferrarilla International GT Open -sarjassa sekä Le Mans Seriesissä. GP3-sarjaan se osallistui yhteistyössä Atech GP:n kanssa. Aikaisemmin se on kilpaillut mm. Britannian GT, FIA GT Championship ja FIA GT3 -sarjoissa.


title: CRS Racing

text: Joulukuussa 2010 ilmoitettiin, että CRS Racing kehittää yhdessä McLarenin kanssa McLaren MP4-12C -katuautoon perustuvan GT3-luokan kilpamallin kaudeksi 2012. Auton kehittämisestä vastaa CRS:n ja McLarenin yhteisyritys McLaren GT.


title: Ukon wacka

text: Ukon wacka on folk metal -yhtye Korpiklaanin seitsemäs studioalbumi, joka julkaistiin 4. helmikuuta 2011. Se ylsi Suomen virallisen listan sijalle 9.


title: Ukon wacka

text: Ukon wacka tarkoittaa vakkajuhlia. Vakkajuhlat, vakat eli Ukon vakat olivat itämerensuomalaisissa yhteisöissä pitäjän tai yhden tai useamman kyläyhteisön järjestämät uskonnolliset pidot.


title: RACON

text: RACON () on kiinteälle merenkulun turvalaitteelle asennettava elektroninen lisälaite, joka otettuaan vastaan tutkan lähetyssignaaleja lähettää takaisin tutkan kuvapinnalla näkyvän MORSE-vastauskoodin. Siitä käytetään myös nimitystä tutkamajakka.


title: RACON

text:
Tutkamajakka auttaa merenkulkijaa tunnistamaan vesiväylän varrella olevia kiinteitä kohteita aluksen omaa tutkaa käyttäen. Se on toisiotutkaperiaatteella toimiva tutkavastaaja, joka käynnistyy merenkulkututkan lähettimen pulssista ja vastaa samalla taajuudella omalla koodillaan, jolloin se näkyy tutkan näytöllä selvästi tunnistettavana, lyhyistä viivoista ja pisteistä koostuvana morsekoodina.
Aluksella ei siis tarvita tavallisen tutkan lisäksi muita lisälaitteita.


title: RACON

text: Huomattavaa on, että uuden sukupolven (vuodesta 2008->) ns. laajakaistatutkat (broadband) eivät aktivoi racon-majakoita, ts. tutkan kuvaruudulla ei näy raconin morsekoodia. Syynä tähän on laajakaistatutkan erilainen tekniikka verrattuna magnetroniin perustuvaan perinteiseen pulssitutkaan. Näin ollen laajakaistatutka (kuten Lowrance BR24) ei voi olla meripelastusaluksen ainoa tutka; muutoin jäävät esim. aktivoidut SART-hätämajakat näkymättä etsintätehtävissä.


title: RACON

text: RACON-kohteet on merkitty merikarttaan turvalaitteen symbolilla (esim. tutkamerkki, kummeli tai reunamerkki), jonka yhteydessä on sana Racon.


title: RACON

text: SART hätämajakka.


title: RACON

text: Merenkulkututka


title: Hugo Otava

text: Hugo Edvard Otava (ent. Nyman; 7. elokuuta 1889 Turku – 6. elokuuta 1967) oli kuvataiteilija, sanomalehtipiirtäjä ja kuvittaja. Hänen vanhempansa olivat ratavartija Johan Lääninpää-Nyman ja Eva Kristiina o.s. Kurppa. Otava oli naimisissa Signe Matilta o.s. Laineen kanssa.


title: Hugo Otava

text: Hugo Otava opiskeli Turun Taideyhdistyksen piirustuskoulussa vuosina 1907–1911. Hän debytoi Helsingissä vuonna 1911. Otava osallistui lukuisiin Suomen Taiteilijain näyttelyihin. Ulkomailla hän osallistui näyttelyihin Kööpenhaminassa, Tukholmassa, Oslossa, Göteborgissa ja Lyypekissä. Kuvittajana hän saattoi päätökseen Aarno Karimon kesken jääneen Kalevalan kuvituksen. Kalevala valmistui 1953 ja sisälsi noin 2 500 kuvaa. Otava kuului Pro Natura -ryhmään.


title: Hugo Otava

text:
Tampereen taidemuseon ja Turun taidemuseon kokoelmissa on Hugo Otavan teoksia.
Otava sai ylimääräisen palkinnon Vaasan itsenäisyyspatsaskilpailussa 1935 ja Elannon suihkukaivoveistoskilpailussa 1936. Hänet palkittiin myös Kiven kuvituskilpailussa 1944 (Kullervo).


title: Stine Meland Tomb

text: Stine Meland Tomb (s. 27. kesäkuuta 1986) on norjalainen yleisurheilija, joka kilpailee 400 metrillä ja 400 metrin aidoissa. Tomb edustaa Sportsklubben Vidar -nimistä seuraa.


title: Stine Meland Tomb

text: Sisähallissa Tomb on voittanut Norjan mestaruuden 400 metrin aitajuoksussa vuosina 2005 ja 2006. Ulkoradoilla hän on voittanut Norjan mestaruuden 400 metrillä vuosina 2005 ja 2010 sekä 400 metrin aitajuoksussa vuonna 2010. Vuonna 2010 Barcelonassa pidetyissä yleisurheilun EM-kisoissa hän juoksi 400 metrin aidoissa oman ennätyksensä 57,10 sekuntia, mutta ei päässyt välieriin. Yleisurheilun Euroopan joukkuemestaruuskilpailuissa vuonna 2011 Tomb paransi 400 metrin aitojen ennätyksekseen 56,38 sekuntia. Daegun MM-kisoissa 2011 hän karsiutui 400 metrin aitojen alkuerissä juostuaan ajan 57,51.


title: Gjesdal

text: Gjesdal on Norjan kunta Rogalandin läänissä. Sen rajanaapureita ovat luoteessa Sandnes, pohjoisessa Forsand, idässä Sirdal, etelässä Bjerkreim ja lännessä Time.


title: Gjesdal

text: Asutus on keskittynyt enimmäkseen kunnan länsiosiin. Entisen Gjestalin alueella, joka muodostaa kolmanneksen kunnan nykypinta-alasta, asuu 92% väestöstä (2001). Taajamia ovat hallintokeskus Ålgård/Figgjo (8746 asukasta, joista 7207 Gjesdalissa, 2007) ja Oltedal (783 as.). Kunnan itäosan asutus on sijoittunut enimmäkseen Frafjorddalenin, Øvstebødalen/Hunnedalenin ja Dirdalenin laaksoihin, joista viimeksimainitussa sijaitsee Giljan taajama (265 as.).


title: Jemenin maantiede

text: Jemen sijaitsee Arabian niemimaan eteläkärjessä rajautuen pohjoisessa Saudi-Arabiaan ja koillisessa Omaniin. Jemenin pinta-ala on yhteensä 527 968 neliökilometriä, johon lukeutuu useita saaria ja saariryhmiä, kuten Punaisessameressä sijaitsevat Hanish-saaret, Kamaran ja Perim, sekä Intian valtameressä sijaitseva Sokotran saariryhmä. Jemenillä on 1 906 kilometriä rantaviivaa Arabianmerelle, Adeninlahdelle sekä Punaisellemerelle. Bab el Mandeb, joka rajaa Jemenin lounaisosaa, on strategisesti merkittävä vesitie ja yksi maailman vilkkaimmin liikennöidyistä laivareiteistä.


title: Jemenin maantiede

text: Jemenin vuoristoista sisämaata ympäröivät kapeat rantakaistaleet maan länsi-, etelä- ja itäosissa, ja ylänkömäinen aavikko pohjoisessa Saudi-Arabian vastaisella rajalla. Tihamah on yli 400 kilometriä Punaisen meren rannalla kulkeva rantakaistale, jossa harjoitetaan kalastusta, kauppaa ja keitailla viljelyä. Maan sisäosan vuoret vaihtelevat korkeudeltaan muutamasta sadasta metristä yli kolmeen kilometriin. Vuoret voidaan jakaa läntiseen ja keskiseen ylänköön. Läntisen ylängön huiput kohoavat yli kolmeen kilometriin keskisen ylängön ollessa enemmänkin tasankoa, jonka korkeus vaihtelee 2 000-3 200 metrin välillä. Maan korkein huippu on 3 760 metrin korkuinen Jabal an Nabi Shu'ayb. Ylänköalueiden seassa kulkee wadeja, eli jokilaaksoja, jotka ovat lämpiminä kesäkuukausina kuivia. Maassa ei ole pysyviä jokia.


title: Jemenin maantiede

text: Lämpötilat ovat Jemenissä yleensä varsin korkeita, varsinkin maan rannikkoalueilla. Sademäärä on yleensä vähäistä, mutta vaihtelee eri korkeuksissa. Maan ylängöillä on leuto ja sateinen kesä keskilämpötilan ollessa keskimäärin 21 °C. Talvet ovat alueella koleita ja kohtuullisen kuivia, ja lämpötila käy satunnaisesti neljän asteen alapuolella. Maan länsirannikolla sijaitseva Tihamahin rantakaistale kuuluu tropiikkiin lämpötilojen kohotessa ajoittain yli 54 °C ja kosteuden vaihdellessa 50-70 % välillä. Sade tulee alueelle epäsäännöllisinä kaatosateina ja vuoden keskimääräinen sademäärä on noin 130 millimetriä. Adenin keskilämpötila on tammikuussa 25 °C ja kesäkuussa 32 °C. Vuosittainen sademäärä on 127 millimetriä. Etelä-Jemenin korkeimmissa vuoristoissa sataa noin 520–760 millimetriä vuosittain, kun taas Pohjois- ja Itä-Jemenissä voi olla jopa vuosien pituisia sateettomia kausia. Jemenin itäosa on kuivaa ja lämmintä aluetta.


title: Jemenin maantiede

text: Jemenissä kasvaa paljon pikkukasveja. Sateiden jälkeen Rub al-Khalin aavikko kukkii, kun kaktukset ja akasiat sekä erilaiset tyräkit puhkeavat kukkaan. Valkoinen kriinumi "Crinum yemense" herättää huomiota, mutta näyttävin on aavikkoruusuksi kutsuttu adenia "Adenium obesum". Puut ovat harvinaisia Pohjois-Jemenissä, sillä niitä on hakattu paljon polttopuiksi.


title: Jemenin maantiede

text: Jemenissä tavataan monia eläimiä, kuten aavikkoilves, juovahyeena, ketut, jänikset, piikkisiat, mangustit, varaanit, agamat, hyppymyyrät ja kameleontit. Vaippapaviaanit ja kalliotamaanit ovat alarinteillä yleisiä, mutta gasellit ovat vähentynet metsästyksen takia ja eteläarabianleopardeja elää vain syrjäseuduilla.


title: Jemenin maantiede

text: Ekoturismin kannalta Jemenin päänähtävyys on sen monipuolinen linnusto, joka on erityisen runsas kevään ja syksyn muuttokausien aikaan, kun suuret petolinnut muuttavat Jemenin yli Afrikkaan. Alueella käy myös lajeja, jotka kulkevat Punaisenmeren ranta-alueen kautta Afrikasta Eurooppaan. Lintuja on myös paljon alueilla, joissa on vettä suurimman osan vuodesta.


title: Jemenin maantiede

text:
Jemen on jaettu 22 maakuntaan (muhafazat). Maakunnat jaetaan edelleen yhteensä 333 piirikuntaan.
Hadramaut
Hajjah
Ibb
Lahij
Ma'rib
Raymah
Sa'dah
Sanaa
Shabwah
Ta'izz
Sokotra


title: SART

text: SART () on maailmanlaajuisen hätä- ja turvallisuusradiojärjestelmän yksi osa, meripelastuksessa käytettävä hätämajakka, joka käynnistyy pelastusveneessä heti kun sitä lähestyy alus, lentokone, helikopteri tai muu, jolla on tutka.


title: SART

text: Se käynnistyy lähestyvän tutkan pulssista toimien toisiotutkavastaajana ja lähettää vastaussignaalin, jonka tarkoitus on auttaa pelastajaa pelastettavan löytämisessä. Vastaussignaali lähtee samalla kantoaallon taajuudella, jolla tutkakin on. Lisäksi vastaussignaali on pitkäkestoinen ja pulssitettu, joten lähestyvän pelastajan tutkan näytölle syntyy siitä selvä kahdentoista kaikumerkin jono, joka muuttuu lähemmäksi tultaessa kaariksi ja lopulta renkaiksi. Laitteessa on, tyypistä riippuen, myös valo- ja äänimerkki, joiden ansiosta pelastusveneessä olijat huomaavat, että apu on tulossa. SART on yleensä pelastusveneessä valmiina tai laivan käytävällä varustettuna käyttöohjeella ja selvällä SART-merkillä.


title: SART

text: Jos merenkulkututka on laajakaistatutka (Broadband radar, BB-tutka.) sen jatkuva-aaltoinen ja hyvin pienitehoinen lähete ei käynnistä aktivoitua SART hätämajakkaa. Siksi meripelastusaluksella on oltava tähän tarkoitukseen (myös) normaali pulssitutka.


title: IFF (omatunnuslaite)

text: IFF (), tai () omatunnuslaite on toisiotutka, jota alettiin ensimmäisenä käyttää sotilaslentokoneissa omien koneiden erottamiseen vieraista, jotta ilmatorjunta ja hävittäjät eivät ampuisi omia koneita. Se koostuu kahdesta pääosasta: iterrogaattori (kyselijä) ja transponderi (vastaaja). Aivan aluksi kyselijä oli maa-aseman tai lentokoneen tutka ja kohdelentokoneessa vastaajalaite yksinkertaisesti vastasi samalla taajuudella kuin sitä havainnoinut tutka lisäten vain pulssimuotoisen koodin, jonka takia havainnoinut tutka erotti sen selvästi muista maaleista. Pian se menetelmä osoittautui epäkäytännölliseksi monien tutkajärjestelmien erilaisuuksien vuoksi. Oli myös helppoa tekeytyä vihollisen koneeksi matkimalla vastaussignaalia.


title: IFF (omatunnuslaite)

text: Tutka+tutkavastaaja, "yhden taajuuden" menetelmä, jäi kuitenkin käyttöön rauhanomaisemmissa laitteissa kuten SART-hätäjämajakka meripelastukseen, RACON-tutkamajakka merimerkkeihin sekä aktiivinen tutkaheijastin.


title: IFF (omatunnuslaite)

text: Nykyään IFF on osa lentokoneen elektronisen sodankäynnin laitteistoa. Se on huolellisesti koodattujen salaisten kysymysten ja vastausten vaihtoon perustuva ja muistuttaa tavallista toisiotutkalaitteistoa, jollaisia lentokoneissa on yleisesti siviilikäytössäkin. Myös normaalissa toisiotutkalaitteistossa on sotilaallinen toimintatapa. Normaali toiminta on avointa ja standardisoitua, mutta sotilaallinen toiminta koodeiltaan tarkoin salattua.


title: Ogün Sanlısoy

text: Ogün Sanlısoy (s. 12. maaliskuuta 1971) on turkkilainen rockmuusikko. Hän pääsi kuuluisuuteen turkkilaisen Pentagram-metalliyhtyeen laulajana. Erottuaan yhtyeestä hän aloitti soolouran. Tähän mennessä on julkaistu viisi Ogün Sanlısoyn albumia. Viimeisin albumi "Ben" julkaistiin helmikuussa 2011.


title: Hjelmeland

text: Hjelmeland on Norjan kunta Rogalandin läänissä. Sen rajanaapureita pohjoisessa Suldal, idässä Bykle, etelässä Forsand ja Strand sekä lännessä Finnøy.


title: Hjelmeland

text: Asutus on keskittynyt enimmäkseen Jøsenfjordenn ja Årdalsfjordenin väliselle rannikkokaistaleelle. Kunnan hallintokeskus ja ainoa taajama on Hjelmelandsvågen (562 as., 2007). Muita tärkeitä kyliä ovat Fister ja Årdal.


title: Hjalmar Kahrila

text: Hjalmar Valerian Kahrila (ent. Karlsson) (12. toukokuuta 1907 Askola – 30. marraskuuta 1981 Helsinki) oli suomalainen kuvataiteilija.


title: Hjalmar Kahrila

text: Hjalmar Kahrila opiskeli Vapaassa Taidekoulussa vuosina 1937-1938. Hän debytoi Helsingissä vuonna 1939. Kahrila sai II palkinnon dukaattikilpailussa 1940.


title: Hjalmar Kahrila

text: Hjalmar Kahrila osallistui Suomen Taiteilijain ja Nuorten näyttelyihin vuosina 1939-1949. Yksityisnäyttelyitä hän piti Helsingissä vuosina 1946 ja 1955. Ulkomailla Kahrila osallistui näyttelyihin Oslossa, Göteborgissa ja Tukholmassa vuonna 1940. Kahrilan teoksia on Imatran ja Hämeenlinnan taidemuseoiden kokoelmissa, Emil Cedercreutzin museossa sekä Kordelinin ja Gyllenbergin säätiöillä.


title: Hjalmar Kahrila

text: Hjalmar Kahrila oli Taidemaalariliiton ja Kuvataiteilijasenioreiden jäsen. Hän harjoitti kehysliikettä vuosina 1941-1975.


title: Hjalmar Kahrila

text: Kahrilan vanhemmat olivat nahkuri Julius ja Anna Karlsson. Hjalmar Kahrilan ensimmäinen puoliso oli Lydia ja toinen Toini Kahrila.


title: Veikko Rautiainen

text: Veikko Ilmari Rautiainen (17. lokakuuta 1917 Turku – 17. elokuuta 1999) oli suomalainen taidemaalari ja myös taidekauppias.


title: Veikko Rautiainen

text: Veikko Rautiainen debytoi Turussa 1946. Hän osallistui Suomen taiteilijain näyttelyihin ulkomailla Bergenissä, Århusissa 1968, Leningradissa 1970 ja 1981, Varnassa 1970 ja Marseillessa (Ranska) 1967.


title: Veikko Rautiainen

text:
Veikko Rautiaisen teoksia on Turun kaupungin kokoelmissa. Hänen julkisia teoksiaan on seinämaalaus "Kuvia työn äärestä" vuodelta 1984.
Rautiainen sai Pro Finlandia -mitalin 1970. Hän sai myös Turun taiteilijaseuran kult. amr.


title: Veikko Rautiainen

text: Veikko Rautiainen toimi Turun klassillisen lyseon piirustuksen vs. lehtorina 1952. Hänen vanhempansa olivat Alina ja taidemaalari Kalle Rautiainen. Veikko Rautiaisen ensimmäinen puoliso oli Mirjam Rautiainen ja toinen puoliso Pirkko Rautiainen. Hänellä oli kolme lasta.Veikko Rautiaisesta puuttuu tietoja vuoden 1991 taiteilijamatrikkelin julkaisemisen jälkeen.


title: Hå

text: Hå on Norjan kunta Rogalandin läänissä. Sen rajanaapureita ovat pohjoisessa Klepp ja Time, idässä Bjerkreim ja etelässä Eigersund.


title: Hå

text: Hån asutus on keskittynyt Brusandista pohjoiseen päin olevalle tasamaalle. Kunnan hallinnollinen keskus on Varhaug (2 376 as.). Muita taajamia ovat Nærbø (4 887 as.), Vigrestad (1 757 as.), Brusand (390 as.) ja Sirevåg (387 as.). Tammikuussa 2013 tehdyn väestönlaskennan mukaan koko Hån kunnassa oli 17 635 asukasta.


Taisteluliitto työväenluokan vapauttamiseksi () oli Pietarissa 1890-luvulla toiminut Venäjän suurin sosiaalidemokraattinen järjestö.


title: Taisteluliitto työväenluokan vapauttamiseksi

text: V. I. Leninin toiminnalla on ratkaiseva merkitys järjestön perustamisessa. Muutettuaan Pietariin elokuussa 1893 hän ryhtyi johtamaan opiskelijoiden muodostamaa marksilaista opintokerhoa ja solmi yhteyksiä kaupungin työläisiin. Syksyllä 1894 Lenin ehdotti laajan poliittisen ja taloudellisen agitaatiotoiminnan aloittamista työläisten keskuudessa. Elo-syyskuussa 1895 hän kävi ulkomailla sopimassa yhteistyöstä Georgi Plehanovin johtaman Työn vapautus -ryhmän kanssa.


text: Marraskuussa 1895 perustettu Taisteluliitto työväenluokan vapauttamiseksi oli työläisten parissa toiminut keskusjohtoinen maanalainen järjestö. Sen perustajajäseniä olivat muun muassa Lenin, Anatoli Vanejev, Pjotr Zaporožets, Gleb Kržižanovski, Nadežda Krupskaja, Aleksandr Maltšenko, Stepan Radtšenko, Mihail Silvin ja Vasili Starkov. Keskusjohtoon kuuluivat Lenin, Kržižanovski, Starkov, Vanejev ja L. Martov (Juli Tsederbaum). Kaupunkikomitean ja kolmen piirikomitean alaisuudessa toimi 20–30 työläiskerhoa, joita ohjasivat muun muassa Ivan Babuškin, Pjotr Gribakin, Boris Zinovjev, Nikolai Poletajev ja Vasili Šelgunov. Taisteluliitto teki yhteistyötä pietarilaisen Kansantahtolaisten ryhmän kanssa, johti tehdastyöläisten lakkoja, julkaisi lentolehtisiä ja solmi yhteyksiä muiden kaupunkien sosiaalidemokraatteihin.


text: Joulukuussa 1895 poliisi pidätti Leninin ja 56 muuta taisteluliiton jäsentä. Uusi keskusjohto jatkoi toimintaa vankilassa istuneen Leninin ohjaamana. Järjestön huomattavin saavutus oli Pietarin tekstiilityöläisten lakko vuonna 1896. Sen tuloksena hallitus sääti lain, joka rajoitti päivittäisen työajan 11,5 tuntiin.


text: Poliisin vuosina 1896–1897 tekemät pidätykset lamauttivat taisteluliiton toiminnan. Kuulusteluja varten pidätettiin yhteensä 251 henkeä, joista 170 oli työläisiä. Siperiaan sekä Arkangelin ja Vologdan lääneihin karkotettiin 22 järjestön jäsentä. Lisäksi monet lähetettiin poliisin valvonnan alaisina pois Pietarista.


text: Leninin mukaan Taisteluliitto työväenluokan vapauttamiseksi oli ”ensimmäinen vakava työväenliikkeeseen nojautuvan vallankumouksellisen puolueen itu”. Sen esimerkki synnytti vastaavia järjestöjä muualle Venäjälle ja johti lopulta Venäjän sosiaalidemokraattisen työväenpuolueen perustamiseen. Järjestön myöhempi johto keskittyi kamppailuun työväestön taloudellisten etujen puolesta ja luopui poliittisesta toiminnasta. Tämän ekonomismiksi kutsutun suuntauksen edustajat käyttivät taisteluliiton nimeä vuoteen 1904 saakka.


title: Klepp

text: Klepp on Norjan kunta Rogalandin läänissä. Sen rajanaapureita ovat pohjoisessa Sola ja Sandnes, idässä Time ja etelässä Hå.


title: Klepp

text: Kunnan hallintokeskus on Kleppe/Verdalenin taajama (6265 as., 2004). Muita taajamia ovat Pollestad (465 as.) sekä kunnan rajojen sisäpuolella olevat osat Brynen ja Kvernalandin taajamista.


title: ALMASat

text: ALMASat (ALma MAter SATellite) on italialainen nanosatelliitti. Sen kehittivät Bolognan yliopiston opiskelijat.


title: ALMASat

text: ALMASat-1 piti alun perin laukaista avaruuteen marraskuussa 2005 Dnepr-raketilla, mutta laukaisu on sittemmin siirretty ESAn Vega-kantoraketin ensilaukaisulle, joka on siirtynyt vuosia loppuvuoteen 2011.


title: ALMASat

text: Satelliitin laitteistoa on kehittäneet myös Alenia Spazio (Torinon tehdas) ja Rooman “la Sapienza” yliopisto.


title: ALMASat

text: Se painaa 12,5 kg ja on kuutiomainen, särmän pituus on 300 mm.


title: Armas Hursti

text: Arvo Armas Hursti (30. huhtikuuta 1934 Lappeenranta – 16. maaliskuuta 2017 Hyvinkää) oli suomalainen kuvataiteilija ja taidegraafikko.


title: Armas Hursti

text: Hursti opiskeli Vapaassa taidekoulussa vuosina 1959–1961 ja opiskeli grafiikkaa eri taiteilijoiden johdolla. Hän debytoi vuonna 1966.


title: Armas Hursti

text: Vuonna 1991 Hursti sai Hyvinkään kaupungin kuvataidepalkinnon. Suomen valtion ylimääräistä taiteilijaeläkettä hän sai vuodesta 1996. Hurstin teoksia on Suomessa muun muassa Amos Andersonin taidemuseossa, Kiasmassa, Vantaan taidemuseossa ja Oulun taidemuseossa. Hän osallistui yhteensä lähes sataan taidenäyttelyyn kotimaassa ja ulkomailla. Ulkomailla Hurstin taidetta on Kostroman kaupungissa Venäjällä sekä Hässelbyssä ja Motalassa Ruotsissa. Hursti on tehnyt Hyvinkäälle Martintaloon ”Ecce homo” -teoksen, kirkkoon 10 kappaleen grafiikkasarjan, virastotaloon ”Pyhä perhe” -teoksen sekä Martintalon monitoimikeskukseen kolmiosaisen puupiirroksen.


title: Armas Hursti

text: 1950-luvulla Hursti kuului Brondan vintin taiteilijaryhmään. Hänet tunnetaan maisemamaalauksistaan ja puupiirroksistaan. Taidemaailman tietoisuuteen Hursti nousi 1990-luvulla lukuisten kotimaisten ja kansainvälisten taidenäyttelyjen kautta. Puupiirrosten aiheita ovat muun muassa suhde valtaan ja epäoikeudenmukaiseen naiseen ja uskontoon. Teoksissaan Hursti käsittelee omaa suhdettaan ympäröivään maailmaan. Hurstin isoisä oli maallikkosaarnaaja ja vaikutti suuresti hänen uraansa taiteilijana. Toivottiin, että Armas ryhtyisi myös saarnaajaksi ja nuori mies ahdistui suunnitelmista. Ahdistus purkautuu hänen uskonnollisissa puupiirroksissaan. Ristiinnaulitseminen esiintyy hänen kuvissaan eri muodoissa, myös abstraktioina. Ristiinnaulitseminen kuvaa ihmisen olemisen tuskaa ja ahdistusta. Puupiirrosten aiheissa näkyy myös ristiltä otto ja hän on tehnyt siitä isoja pietà-töitä.


title: Armas Hursti

text: Armas Hurstin vanhemmat ovat viilaaja Arvo Hursti ja Veera Husti (o.s. Emelianof). Ensimmäisen avioliiton Hursti solmi Kyllikki Kelan kanssa ja toisen avioliiton Irma Hatakan kanssa. Lapsia Hurstilla on neljä.


title: Kvitsøy

text: Kvitsøy on Norjan kunta ja saari Rogalandin läänissä, Boknavuonon suulla. Kunta koostuu 167 saaresta ja luodosta, joista neljä ovat asuttuja (Kvitsøya 2,3 km², Langøy 0,3 km², Kvitingen 0,3 km² sekä Hellesøy). Kvitsøy on pinta-alaltaan Norjan pienin kunta ja asukasluvultaan neljänneksi pienin (2004). Kunnan hallinnollinen keskus on Ystabøhamnin taajama (388 as., 2004).


title: Johnstownin tulva

text: Johnstownin tulva eli vuoden 1889 suuri tulva tapahtui 31. toukokuuta 1889. Pennsylvanian South Forkissa sijainnut pato murtui, minkä lisäksi useita päiviä kestäneet kovat sateet pahensivat tilannetta. 2 209 ihmistä kuoli ja vahingoiksi arvioitiin 17 miljoonaa dollaria. Yli 100 sanomalehteä lähetti kirjeenvaihtajia katastrofialueelle ja tulvasta kärsineet alueet saivat lahjoituksia eri puolilta maailmaa. Clara Bartonin johtama Amerikan Punainen Risti järjesti ensimmäistä kertaa humanitaarista apua suuronnettomuuden uhreille.


title: Debra Granik

text: Debra Granik (s. 6. helmikuuta 1963 Cambridge, Massachusetts, Yhdysvallat) on yhdysvaltalainen itsenäinen elokuvantekijä. Hän on saanut useita palkintoja Sundancen elokuvajuhlilla, muun muassa parhaan lyhytelokuvan palkinnon 1998 elokuvasta "Snake Feed" (Granikin ensimmäinen elokuva, jonka hän teki opiskellessaan New Yorkin yliopistossa), Dramatic Directing Awardin vuonna 2004 ensimmäisestä pitkästä elokuvasta "Down to the Bone" (riippuvuuksia käsittelevä elokuva, jonka hän käsikirjoitti Richard Liesken kanssa) ja tuomariston suuren palkinnon draamaelokuvasta. Hän sai myös tuomariston palkinnon Deauvillen yhdysvaltalaisen elokuvan festivaaleilla 2010 toisesta pitkästä elokuvastaan "Winter’s Bone". Daniel Woodrellin romaaniin perustuva elokuva on ehdokkaana myös usean Oscar-palkinnon saajaksi.


title: Debra Granik

text: Granik pitää sodanjälkeisestä eurooppalaiselokuvasta ja realistisista 1960-luvun alun brittiläisistä elokuvista. Hän kuvaa omaa tapaansa tehdä elokuvia neorealistiseksi italialaisessa hengessä. Myös 1970-luvun amerikkalaiset ohjaajat ovat hänelle läheisiä. Hänellä on hyvin alkutekijöissään idea elokuvasta Peppi Pitkätossusta. Hollywoodista hän ei ole kiinnostunut, vaikka Hollywood on hänestä.


title: Debra Granik

text: Granik vietti lapsuutensa Washingtonissa. Hän suoritti B.A.-tutkinnon Brandeisin yliopistossa 1985 pääaineenaan yhteiskuntatieteet. Myöhemmin hän suoritti MFA:n New Yorkin yliopistossa elokuvan jatko-opistojen ohjelmassa (Tisch School of the Arts). Granikin isoisä on televisioalan uranuurtaja Theodore Granik (1907–1970).


title: Debra Granik

text: Haastattelija Jeremiah Kippille Granik kertoi haasteista, joita liittyy hänen riippuvuuksista tekemäänsä elokuvaan "Winter’s Bone". Hän luonnehti perinteisiä aiheeseen liittyviä elokuvia siten, että päähenkilö joutuu pohjalle mutta nousee sieltä, mutta todellisuudesta jokainen asiasta jotakin tietävä tietää, että käyrä on kuin sahanterä, ylös alas, sillä harva nousee ensimmäisellä, tuskin vielä toisellakaan yrityksellä. Sen esiin tuominen pitkässä elokuvassa on Granikin mukaan todellinen haaste. Granik kertoo, että elokuva sai Euroopassa hyvän vastaanoton ja paljon katsojia, toisin kuin Yhdysvalloissa, jossa pelättiin yleisön reaktioita. Hän kuitenkin kiittää elokuvan levittäjiä, jotka rohkenivat tarttua haasteeseen.


title: Lund (Norja)

text: Lund on Norjan kunta Rogalandin läänissä. Sen rajanaapureita ovat Sirdal, Flekkefjord, Sokndal ja Eigersund.


title: Lund (Norja)

text: Kunnan hallinnollinen keskus on Moin taajama, jossa asuu myös pääosa väestöstä.


title: Hand on Your Heart

text: Hand on Your Heart on kappale Kylie Minoguen albumilta "Enjoy Yourself" (1989). Se julkaistiin 24. huhtikuuta 1989, ja sen kirjoittivat ja tuottivat Stock, Aitken ja Waterman.


title: Randaberg

text: Randaberg on Norjan kunta Rogalandin läänissä, Jærenin rannikkoalueen pohjoiskärjessä. Kunnan rajanaapureita ovat Stavanger, sekä vesialueen kautta Sola, Rennesøy ja Kvitsøy. Kunnan asutus on keskittynyt kolmeen alueeseen, hallintokeskus Randabergiin, joka sijaitsee kunnan keskellä, Grødemiin idässä sekä Goaan lounaassa. Kaikki nämä ovat osa Stavangerin kaupunkitaajamaa. Kunta perustettiin vuonna 1922, jolloin se erotettiin silloisesta Hetlandin kunnasta.


title: Rennesøy

text: Rennesøy on Norjan kunta Rogalandin läänissä. Se koostuu useista Boknavuonon saarista, Stavangerin pohjoispuolella. Saarista suurin on Rennesøy (40,7 km²), minkä lisäksi isoimpia saaria ovat lähes kiinni toisissaan olevat Mosterøy (12,0 km²), Klosterøy (1,7 km²) ja Fjøløy (2,1 km²), sekä näiden lisäksi Sokn (1,5 km²), Bru (3,0 km²), Åmøyn saaren länsiosa (1,9 km² Rennesøyn puolella) ja Brimse (1,2 km²). Kunnan alueeseen kuuluu myös 73 pienempää saarta ja luotoa.


title: Rennesøy

text: 56 % väestöstä asuu Rennesøyn saarella ja 27 % Mosterøylla. Rennesøyn saarella sijatsevat myös kunnan kaksi taajamaa, hallintokeskus Vikevåg sekä Østhusvik. Kunnan väkiluku kasvoi voimakkaasti, kun maantieyhteys Stavangeriin avattiin vuonna 1992.


title: Tutkimusteknikko

text: Tutkimusteknikko on henkilö, joka toimii yliopiston teknisissä viroissa. Pääsääntöisesti virat ovat erikoisammattitehtäviä ja vaatimuksena joko vähintään ammattikorkeakoulututkinto tai poikkeuksella voidaan valita henkilö, joka täyttää erikoispätevyyden määritteen kyseessä olevaan virkaan.


title: Sauda

text: Sauda on Norjan kunta ja kaupunki Rogalandin läänin pohjoisosassa. Sen rajanaapureita ovat lännessä Etne, koillisessa Odda, ja etelässä Suldal.


title: Sauda

text: Saudan väestö on pääosin keskittynyt Storelvan jokilaaksoon. 89% väestöstä asuu Saudan keskustaajamassa, jonka osalta kunta päätti ottaa käyttöön kaupunki-nimikkeen vuonna 1998.


title: Wouldn’t Change a Thing

text: Wouldn’t Change a Thing on kappale Kylie Minoguen albumilta "Enjoy Yourself" (1989). Se julkaistiin 24. heinäkuuta 1989, ja sen kirjoittivat ja tuottivat Stock, Aitken ja Waterman.


title: Sokndal

text: Sokndal on rannikkokunta Norjassa, Rogalandin läänin eteläosassa. Sen rajanaapureita ovat lännessä Eigersund, pohjoisessa Lund ja kaakossa Flekkefjord.


title: Sokndal

text: Kunnan hallinnollinen keskus on Hauge i Dalane, jonka lisäksi tärkeitä asutuskeskuksia ja kyliä ovat Sogndalstrand ja Rekefjord sekä Länsi-Agderin läänin rajalla oleva Åna-Sira.


title: Jacob Wallenberg (kirjailija)

text: Jacob Wallenberg (1746 Viby – 1778 Mönsterås) oli ruotsalainen merenkävijä, pappi ja kirjailija. Hänen tunnetuin teoksensa on vuosina 1769–1770 kirjoitettu humoristinen matkakertomus "Kaukana valtamerellä" ("Min son på galejan", 1781).


title: Jacob Wallenberg (kirjailija)

text: Wallenberg opiskeli Lindköpingin kymnaasissa. 1763 hän kirjoittautui Uppsalan yliopistoon, mutta huonon rahatilanteensa vuoksi hänen oli siirryttävä pian yksityisopettajaksi. 1767 hän sai kotiopettajan paikan Göteborgista Ruotsin Itä-Intian kauppakomppanian johtajan Martin Holtermannin perheestä.


title: Jacob Wallenberg (kirjailija)

text: Holtermannin avulla Wallenberg pääsi kesällä 1769 töihin kauppakomppianian laivalle. Wallenbergin ensimmäiset kuukaudet merellä veivät hänet Tanskaan, Saksaan, Hollantiin, Ranskaan ja Englantiin. Matkan aikana hän kirjoitti ensimmäisen matkakertomuksensa "Sanfärdig resebeskrifning".


title: Jacob Wallenberg (kirjailija)

text: Joulukuussa 1796 23-vuotias Wallenberg lähti Ruotsin Itä-Intian kauppakomppanian "Finland"-laivan Kiinan-matkalle laivapastoriksi. Viihdyttääkseen kanssamatkustajiaan hän alkoi julkaista laivalla humoristista viikkolehteä "Swedenborgska posten" ja perusti matkatovereidensa kanssa aikansa ajankohtaisesta tieteestä keskustelleen ja railakkaasti juopotelleen "Runio Sacrum" -seuran.


title: Jacob Wallenberg (kirjailija)

text: "Finlandin" ylitettyä päiväntasaajan Wallenberg ryhtyi viikkolehden sijaan julkaisemaan kanssamatkustajien iloksi päiväkirjamerkintöjään arkki arkilta. Wallenbergin päiväkirjajulkaisut jatkuivat aina elokuuhun 1770, jolloin "Finland" saapui Kantonin satamaan. Mikäli Wallenberg jatkoi päiväkirjamerkintöjään paluumatkalla, ne eivät ole säilyneet meidän päiviimme.


title: Jacob Wallenberg (kirjailija)

text: Wallenberg teki myöhemmin vielä kaksi matkaa "Finlandilla" 1772 ja 1774. Toinen matkoista suuntautui jälleen Kiinaan.


title: Jacob Wallenberg (kirjailija)

text: Wallenbergin matkapäiväkirja julkaistiin vuonna 1781. Älykkääksi, mutta ennen kaikkea hauskaksi ja viihteelliseksi tarkoitetun laivapäiväkirjan teksti sattoi olla liian ronskia ja vapautunutta 1777 Mönsteråsin seurakuntapastoriksi päässeen Wallenbergin mainetta ajatellen.


title: Jacob Wallenberg (kirjailija)

text: Joka tapauksessa Wallenberg itse oli tietoinen tyylinsä uudenaikaisuudesta, mikä paljastuu hänen aikalaiskirjeistään. "Kaukana valtamerellä" liikkuu kielellisessä ilotulituksessaan ja hersyvässä huumorissaan tietoisesti Henry Fieldingin linjoilla ja teoksen parodiset tyylisekoitukset tuovat mieleen Laurence Sternen.


title: Jacob Wallenberg (kirjailija)

text: Teos julkaistiin suomeksi vuonna 2004 Lars Karlssonin käännöksenä.


title: Giving You Up

text: "Giving You Up" on dancepopkappale Kylie Minoguen albumilta "Ultimate Kylie" (2004). Se julkaistiin singlenä 28. maaliskuuta 2005, ja sen kirjoittivat Miranda Cooper, Brian Higgins, Tim Powell, Lisa Cowling, Paul Woods, Nick Coler ja Minogue.


title: Mikael Mantila

text: Mikael Mantila (s. 11. lokakuuta 1979) on suomalainen salibandyn pelaaja. Laitahyökkääjä pelaava Mantila edustaa II-divisioonassa pelaavaa LaSBia.


title: Mikael Mantila

text: Mantila pelasi vuosina 2005–2009 Salibandyliigassa hieman yli sata runkosarjaottelua Trackersissa. Kauden jälkeen hän siirtyi heinäkuussa 2009 Kalvolan keihääseen, josta matka jatkui kaksi kuukautta myöhemmin LaSBiin.


title: Laufenburg

text: Laufenburg on historiallinen kaupunki, joka on jakaantunut kahtia:


title: Kameleontti (yhtye)

text: Kameleontti on nelihenkinen groove metal -yhtye Tampereelta. Se on perustettu vuonna 2001.


title: Lilienthal

text: Lilienthal voi tarkoittaa seuraavia:


title: Laufenburg (Sveitsi)

text:
Laufenburg on vanha kaupunki Pohjois-Sveitsissä Aargaun kantonissa Reinin etelärannalla. Kaupungissa on vajaat 4 000 asukasta. Laufenburg on Laufenburgin hallintoalueen (Bezirk) keskuspaikka.
Laufenburgin kaupunki on perustettu vuonna 1206. Sulzin kunta liitettiin Laufenburgiin 1.1.2010.


title: Laufenburg (Sveitsi)

text: Laufenburgissa on vuonna 1914 Reinin poikki valmistunut, aikoinaan Euroopan suurin 40 megawatin, nykyisin 106 megawatin vesivoimalaitos.


title: Hot Wires

text: Hot Wires on yhdysvaltalaisen kitaristi, laulaja ja lauluntekijä Roy Buchananin kahdestoista albumi ja se on ilmestynyt vuonna 1987.


title: Hot Wires

text: Levyn on julkaissut Yhdysvalloissa Alligator Records ja Euroopassa lisenssillä Lontoossa toimiva Sonet Records sarjatunnuksella SNTF 993. LP-levyjä on valmistettu Hollannissa. Albumi on kolmas Buchananin Alligator-merkille tekemä.


title: Hot Wires

text: Albumin ovat tuottaneet Buchanan, Bruce Iglauer, Dick Shurman ja Justin Niebank. Apuna on ollut Buchananin studioyhtyeen kitaristi Donald Kinsey. Niebank on toiminut myös äänittäjänä ja miksaajana saaden apua Brian Poerilta ja David Axelbaumilta. Lisämiksauksia on tehnyt Tim Hale.


title: Hot Wires

text: Levy on äänitetty ja miksattu Chicagossa Streeterville-studioilla. Masteroinnin on tehnyt Tom Coyne New Yorkissa studiossa nimeltä Frankford/Wayne.


title: Hot Wires

text: Levykannen suunnittelija on Peter Amft ja valokuvat on ottanut Don Marshall.


title: Hot Wires

text: Kiitoksissa on mainittu Hilton Weinberg, Jay Whitehouse, Bill Wokersin, Nora Kinnally, Lolita Ratchford, Eric Charles, Bill Haas, Kerry Peace, Blake Gumprecht, Chris Young, Kenny Morton ja Gino Battaglia sekä erityiskiitoksissa Judy Buchanan.


title: Hot Wires

text:
Roy Buchananin managerina on toiminut Teddy Slatus yhtiöstä Slatus Management, 805 Third Ave., Suite 308, New York, N.Y. 10022.
A-puoli


title: Hot Wires

text:
1. High Wire – 2:41
2. That Did It – 5:05
3. Goose Grease – 3:00
4. Sunset Over Broadway – 4:12
5. Ain't No Business – 3:16
6. Flash Chordin' – 4:05


title: Hot Wires

text: B-puoli


title: Hot Wires

text:
1. 25 Miles – 3:50
2. These Arms of Mine – 5:16
3. Country Boogie – 4:30
4. The Blues Lover – 8:10sekä


title: Asentaja

text:
Asentaja on ammattinimike, johon voidaan liittää alaa vastaava etuliite. Erilaisia asentajia ovat sähköasentaja, LVI-asentaja, josta käytetään myös putkimies-nimikettä, tietoliikenneasentaja, ajoneuvoasentaja, radio- ja tv-asentaja, automaatioasentaja ja asentaja-suunnittelija. Suomessa erilaisiksi asentajiksi voi kouluttautua toisen
asteen ammattioppilaitoksissa.


title: Australian ralli

text: Australian ralli on Australiassa ajettava sorarallikilpailu. Kilpailu järjestettiin vuosina 1988–2006 ja 2009. Kilpailu on pidetty Perthin lähistöllä ja Uuden Etelä-Walesin alueella. Nykyään kilpailu vuorottelee Uuden-Seelannin rallin kanssa. Eniten kilpailun voittoja on suomalaisella Juha Kankkusella, neljä kappaletta vuosilta 1989–1991 ja 1993. Marcus Grönholm ja Mikko Hirvonen on voittanut kilpailun kolmesti ja Tommi Mäkinen ja Colin McRae kaksi kertaa.


title: Rock-a-Billy Rebel

text: Rock-a-Billy Rebel on keravalaisen rockabilly-yhtye Teddy and The Tigersin kolmas, vuonna 1979 ilmestynyt studioalbumi.


title: Rock-a-Billy Rebel

text: Levyn on kustantanut tamperelaisen Unitor Oy:n Poko Rekords ja se on yhtiön neljäs albumi. Tuottajina ja äänittäjinä ovat olleet Richard Stanley ja pseudonyymi Johnny Flight. Albumi on äänitetty helmikuussa 1979 Tukholmassa studiossa nimeltä Decibel Studio B. Kentucky.


title: Rock-a-Billy Rebel

text:
Levykannen valokuvat on ottanut Fred Ohert ja kannen on suunnitellut Moonshine-yhtiö.
A-puoli:


title: Rock-a-Billy Rebel

text:
1. South's Gonna Rise Again (L. & J. Denson) – 2:04
2. Honey Hush (Turner) – 1:58
3. Rockabilly Gal (Guitar / Smooth) – 2:02
4. Old Moss Back (Jim Oertling) – 2:12
5. Royalty of Love (Guitar / Smooth) – 1:58
6. Nine-Ninety-Eight (Guitar / Smooth) – 1:55
7. Midnight Creeper (Guitar / Smooth) – 2:33
8. Crazy Crazy Loving (Jay G. Tiger) – 2:23
B-puoli:


title: Rock-a-Billy Rebel

text:
1. Touch O' Rockabilly (Guitar / Smooth) – 2:11
2. Thunder Road (Guitar / Smooth) – 2:55
3. Mean Mean Woman (Lynn / Glenn) – 2:12
4. Rock and Roll on a Saturday Night (Dennis Little) – 2:27
5. One Last Kiss (Guitar / Smooth) – 2:31
6. Alabama Shake (J. McClung) – 1:46
7. Dark Lonely Street (Cochran / Capehart) – 3:18


title: Rock-a-Billy Rebel

text: Kappaleen B4 toinen kirjoitusmuoto kansiteksteissä on "Rock N' Roll on a Saturday Night".


title: Rock-a-Billy Rebel

text: Teddy and The Tigersin lisäksi levyllä esiintyvät pseudonyymit The Honker saksofonistina ja The Colonel pianistina.


title: Gargle Blaster

text: Gargle Blaster on suomalaisen Poverty Stinks -yhtyeen ensimmäinen, vuonna 1990 julkaistu studioalbumi.


title: Gargle Blaster

text: Levy on ilmestynyt helsinkiläisellä Gaga Goodies -levymerkillä luettelotunnuksella GOOD 14CD ja sen on tuottanut Ari Vaahtera.


title: Gargle Blaster

text: Levykannen suunnittelija on Peku Palsanen.Kaikki kappaleet ovat Jarmo Laineen tekemiä, paitsi Black Sabbath -yhtyeen alkuperäinen hitti Paranoid, jonka tekijät ovat Iommi, Ward, Butler ja Osbourne. Julkaisijat ovat Unitor Oy, RooM Service ja Poverty Stinks 1990. Kopiointioikeudet omistaa Jee-Jee Music Oy (RooM Service) paitsi kappaleen "Paranoid" osalta Essex Musik Förlag AB.


title: Cervantes-luokka

text: Cervantes-luokka oli hävittäjäluokka, jonka muodosti kaksi Espanjasta keskeneräisenä 10. kesäkuuta 1926 ostettua Churruca-luokan alusta "Churruca" ja "Alcalá Galiano". Alukset valmistettiin La Carracassa Cartagenassa.


title: Cervantes-luokka

text: Britannian kuninkaallisen laivaston Scott-luokan laivueenjohtajien piirustusten pohjalta Espanja valmisti kaikkiaan 18 alusta laivastolleen. Kaksi Argentiinan laivastolle hankittua olivat ensimmäisiä tilattuja aluksia. "Cervantes" saavutti koeajoissa 29,76 solmun nopeuden ilman varusteita.


title: Cervantes-luokka

text: Alusten keskilaivaan asennettu tykki korvattiin toisen maailmansodan päätyttyä kahdella kaksiputkisella 40 millimetrin ilmatorjuntatykillä. Samoin aluksen kolmentuuman ilmatorjuntatykki korvattiin kaksiputkisella 40 millimetrin ilmatorjuntatykillä. Luokan alukset luokiteltiin 1950-luvulla torpedoveneiksi () ja ne olivat palveluksessa 1960-luvun alkuun.


title: Katja Višnar

text: Katja Višnar (s. 21. maaliskuuta 1984 Bled) on slovenialainen maastohiihtäjä.


title: Katja Višnar

text: Višnar osallistui aikuisten arvokilpailuihin ensimmäisen kerran Sapporon MM-kilpailuissa 2007. Vancouverin olympialaisissa 2010 hän sijoittui perinteisen hiihtotavan sprinttikilpailussa 16:nneksi. Parisprintissä hän oli Vesna Fabjanin kanssa kymmenes ja Slovenian viestijoukkueen jäsenenä 14:s. Oslon MM-kilpailuissa 2011 Višnar oli vapaan hiihtotavan sprintissä 21:s ja parisprintissä viides. Val di Fiemmen MM-kilpailuissa 2013 hän sijoittui perinteisen hiihtotavan sprintissä neljänneksi ja vapaan parisprintissä kuudenneksi. Sotšin olympialaisissa 2014 hän oli vapaan hiihtotavan sprintissä yhdeksäs, perinteisen parisprintissä kymmenes, viestissä yhdestoista ja 10 kilometrillä 54:s. Falunin MM-kilpailuissa 2015 hän oli perinteisen hiihtotavan sprintissä yhdestoista, Lahden MM-kilpailuissa 2017 vapaan sprintissä 21:s ja Pyeongchangin olympialaisissa 2018 perinteisen sprintissä 16:s.


title: Katja Višnar

text: Višnar kilpaili maailmancupissa ensimmäisen kerran Düsseldorfissa lokakuussa 2006 sijoittuen sprinttikilpailussa 27:nneksi. Kymmenen parhaan joukkoon hän sijoittui ensimmäisen kerran oltuaan kuudes Rybinskin sprintissä tammikuussa 2010. Kaksi päivää myöhemmin hän sijoittui parisprintissä toiseksi. Ensimmäisen henkilökohtaisen palkintokorokepaikkansa hän sai oltuaan toinen vapaan hiihtotavan sprintissä Rybinskissä helmikuussa 2011. Hän oli toinen myös vapaan sprintissä Lahdessa maaliskuussa 2014. Marraskuussa 2014 hän oli toinen Kuusamon perinteisen sprintissä.


title: Sandro Pertini

text: Alessandro (Sandro) Pertini (25. syyskuuta 1896 – 24. helmikuuta 1990) oli italialainen poliitikko, toimittaja ja sotasankari ensimmäisestä maailmansodasta. Hän oli Italian seitsemäs presidentti vuosina 1978–1985. Pertini toimi myös edustajainhuoneen puhemiehenä vuosina 1968–1976. Hän edusti Italian sosialistista puoluetta (Partito Socialista Italiano). Presidenttikautensa jälkeen hän oli senaatin elinikäinen jäsen vuosina 1985–1990.


title: Sandro Pertini

text: Pertini oli koulutukseltaan lakitieteen ja valtiotieteen maisteri. Hän sai kultaisen sotilasansiomitalin vuonna 1955 (partisaanitoiminnasta toisessa maailmansodassa) sekä kultamitalin ansioistaan kulttuurin ja taiteen alalla vuonna 1985. Hän oli vakaumuksellinen fasismin vastustaja ja sai useita vankeustuomioita Benito Mussolinin valtakaudella.


title: Yhdistynyt Alankomaiden kuningaskunta

text: Yhdistynyt Alankomaiden kuningaskunta (, ) on epävirallinen nimi vuosina 1815–1830 olemassa olleelle valtiolle, joka käsitti nykyiset Benelux-maat. Valtio muodostettiin Wienin kongressissa 1815 vastapainona Ranskan valtaa vastaan. Valtion muodostivat Yhdistyneet provinssit ja Eteläiset alankomaat, joiden hallitsijaksi valittiin Orania-Nassau-suku, joka hallitsee nykyäänkin Alankomaita. Luxemburgista tehtiin suurherttuakunta, jonka suurherttuana Alankomaiden hallitsija toimi. Kulttuurierot ja erimielisyydet katolilaisenemmistöisen etelän ja protestanttienemmistöisen pohjoisen välillä olivat huomattavat. Vuonna 1830 tapahtui Belgian vallankumous, joka johti maan eroon valtiosta. Alankomaat tunnusti eron vuonna 1839.


title: Niobiumpentoksidi

text: Niobiumpentoksidi eli niobium(V)oksidi (NbO) on yksi niobiumin oksideista. Ainetta käytetään metallisen niobiumin tuotannossa ja elektroniikassa. Niobium muodostaa myös monoksidin ja dioksidin.


title: Niobiumpentoksidi

text: Niobiumpentoksidi on huoneenlämpötilassa kiinteää valkoista ainetta. Se ei liukene veteen ja hapoistakin sen liuottaa vain vetyfluoridi. Luonteeltaan se on hapan oksidi ja reagoi emästen kuten hydroksidien tai karbonaattien kanssa muodostaen niobaatteja. Niobiumpentoksidi voi muodostaa myös geelimäisen hydraatin, jota nimitetään niobiumhapoksi.


title: Niobiumpentoksidi

text: Niobiumpentoksidilla on kolme faasia α-, β- ja γ. Näistä alkeiskopiltaan monokliininen on stabiilein. Kuumentamalla γ-faasia yli 830 °C lämpötilaan muuttaa kiderakenteen reversiibelisti α- ja β-muodoiksi. Kuumennettaessa niobiumpentoksidia edelleen tapahtuu 1 095 °C lämpötilassa toinen reversiibeli faasimuutos, jossa β-niobiumpentoksidi muuntuu α-muodoksi.


title: Niobiumpentoksidi

text: Niobiumpentoksidia valmistetaan kuumentamalla niobiumhappoa Yhdistettä voidaan tuottaa myös kuumentamalla niobiumkarbidia tai -nitridiä tai hydrolysoimalla niobaatteja tai muita niobiumyhdisteitä. Muodostuva niobiumpentoksidi on usein geelimäistä ja vaikea suodattaa. Tuote kuivataan 800–1 100 °C lämpötilassa.


title: Niobiumpentoksidi

text: Suurin osa niobiumpentoksidista käytetään metallisen niobiumin valmistukseen. Niobiummetallia valmistetaan pelkistämällä niobiumpentoksidia alumiinioksidilla tai hiilellä. Sitä käytetään myös dielektrisenä materiaalina kondensaattoreissa ja muiden niobiumyhdisteiden tuotannossa.


title: Save a Little Bit for Me

text: Save a Little Bit for Me on yhdysvaltalaisen soul-laulaja Irma Thomasin singlejulkaisu. Sen on kustantanut Kalifornian Hollywoodissa toiminut levy-yhtiö Canyon Records sarjanumerolla #12. Tuottaja on Wally Roker henkilökuntineen. Kappaleiden sovittaja on Monk Higgins.


title: Save a Little Bit for Me

text:
A. Save a Little Bit for Me – 2:59
B. That's How I Feel About You – 2:30


title: Kathrin Wörle-Scheller

text: Kathrin Wörle-Scheller (s. 18. helmikuuta 1984 Lindau) on saksalainen tennispelaaja. Parhaimmillaan hän on ollut WTA-listan sijalla 119 helmikuussa 2010.


title: Kathrin Wörle-Scheller

text: Vuonna 2010 Wörle pääsi karsintojen kautta mukaan kauden ensimmäiseen Grand Slam -turnaukseen, Australian avoimiin. Pääsarjan ensimmäisellä kierroksella hän hävisi Alona Bondarenkolle. Muissa kauden Grand Slam -turnauksissa hän ei päässyt mukaan pääsarjaan.


title: Kathrin Wörle-Scheller

text: Vuoden 2011 Australian avoimiin hän pääsi karsintojen kautta. Pääsarjan avauskierroksella hän hävisi kahdeksanneksi sijoitetulle Viktoryja Azarenkalle.


title: Belgian vallankumous

text: Belgian vallankumous oli kansannousu, joka johti eteläisten provinssien eroon Yhdistyneiden Alankomaiden kuningaskunnasta ja itsenäisen Belgian kuningaskunnan luomiseen.


title: Belgian vallankumous

text: Vallankumous sai innoituksensa Ranskan Heinäkuun vallankumouksesta. Mellakat alkoivat Brysselissä elokuussa 1830. Tämän seurauksena kansalliskokous kokoontui, ja Vilhelm I päätti pidättyä sotilaallisesta toiminnasta ja vetosi Euroopan suurvaltoihin asian ratkaisemiseksi. Tästä seuranneessa Lontoon konferenssissa Euroopan johtavat valtiot päättivat tunnustaa Belgian itsenäisyyden. Leopold I valittiin vuonna 1831 Belgian ensimmäiseksi kuninkaaksi. Kesti kuitenkin aina vuoteen 1839 ennen kuin Alankomaat tunnusti Belgian itsenäisyyden.


title: Arvīds Pelše

text: Arvid Pelše () (7. helmikuuta 1899 – 29. toukokuuta 1983) oli latvialaissyntyinen neuvostoliittolainen poliitikko.


title: Arvīds Pelše

text: Etelälatvialaiseen maalaisperheeseen syntynyt Pelše liittyi Latvian bolševikkeihin Riiassa vuonna 1915. Seuraavana vuonna hän tapasi Leninin Sveitsissä. Vuonna 1917 hän osallistui Lokakuun vallankumoukseen.


title: Arvīds Pelše

text: Kesäkuussa 1940 Pelše oli mukana toteuttamassa Latvian liittämistä Neuvostoliittoon. Hänet nimitettiin Latvian kommunistisen puolueen pääsihteeriksi vuonna 1959 ja NKP:n keskuskomitean jäseneksi vuonna 1961. Samana vuonna Pelše ehdotti Riian kaupungin nimen muuttamista Gagariniksi juuri avaruuslennolta palanneen ja tuolloin Riiassa asuneen Juri Gagarinin kunniaksi, mutta neuvostojohto piti ehdotusta liian pitkälle menevänä.


title: Arvīds Pelše

text: NKP:n 23. puoluekokous vuonna 1966 palkitsi Pelšen politbyroon täysjäsenyydellä, jota ei kovin usein myönnetty vähemmistökansallisuuksien edustajille. Pelše säilytti asemansa kuolemaansa saakka vuoteen 1983.


title: Arvīds Pelše

text: YYA-sopimukseen liittyvää konsultaatiomahdollisuutta Pelše piti hyödyllisenä keinona vaikuttaa Suomen sisäpolitiikkaan.


title: Arvīds Pelše

text: Arvid Pelše ja NKP:n pääideologi Mihail Suslov olivat langoksia keskenään.


title: Gamma Lyrae

text: Gamma Lyrae (tunnetaan myös nimillä "Sulaphat", "Sulafat" ja "Jugum") on kirkkaudeltaan +3,3m ja spektriluokaltaan A0 oleva tähti. Auringosta se on noin 635 valovuoden päässä.


title: Minaean

text: Minaean eli Ma'in oli kaupunkivaltio, joka kuului antiikin ajan "Arabia Felix" -alueeseen nykyisen Jemenin seudulla. Se itsenäistyi Saban kuningaskunnasta johonkin aikaan ennen vuotta 375 eaa. Alueen tärkeä tuoksuaineiden kauppa oli Minaeanin käsissä.


title: Himyar

text: Himyar oli kuningaskunta nykyisen Jemenin seudulla. Se kukoisti 115 eaa-525 jaa. Sen väestöön kuului kristittyjä ja juutalaista uskoa tunnustavia arabeja. Himyarin pääkaupunki oli aluksi Zafar ja myöhemmin Sanaa. Sen vauraus perustui sen ajan ylellisyystuotteiden mausteiden kauppaan.


title: Killian Mullarney

text: Killian Mullarney (s. 1958 Dublin, Irlanti) on irlantilainen lintutieteilijä, taiteilija ja lintumatkojen vetäjä.


title: Killian Mullarney

text: Killian Mullarneyn äiti Máire Mullarney, joka oli Irlannin vihreän puolueen perustajajäseniä, opetti poikaansa kotona. Killian kiinnostui linnuista ja luonnosta jo lapsena, ja alkoi saavuttaa kuuluisuutta taiteilijana 1970-luvun lopulla. Vuonna 1999 julkaistu "Birds of Europe", uusintapainoksena "Collins Bird Guide" (Lintuopas – Euroopan ja Välimeren alueen linnut) on paras Euroopan linnuista tehty kenttäopas, ja Mullarney sekä Dan Zetterström maalasivat kirjan kuvat. Vuosien 1997 ja 2004 välillä Mullarney kuvitti sarjan postimerkkejä Irlannin postilaitokselle.


title: Killian Mullarney

text: Mullarney toimi Irlannin Rariteettikomiteassa vuosina 1980–2008, ja on toiminut useiden lintulehtien määritysasiantuntijana (Birding World, Alula, Dutch Birding). Edesmenneen Peter J. Grantin kanssa hän kirjoitti joukon artikkeleita, jotka myöhemmin julkaistiin kokoelmana.


title: Killian Mullarney

text: Mullarney toimii eri puolille maapalloa suuntautuvien lintumatkojen oppaana.


title: Giovanni Leone

text: Giovanni Leone (3. marraskuuta 1908 – 9. marraskuuta 2001) oli italialainen poliitikko ja lakimies. Hän edusti kristillisdemokraattista puoluetta. Hän oli edustajainhuoneen puhemies 1958–1963, Italian pääministeri kahdesti vuosina 1963 ja 1968 ja Italian kuudes presidentti vuosina 1971–1978. Presidenttikautensa jälkeen hän oli Italian senaatin elinikäinen jäsen 1978–2001.


title: Giovanni Leone

text: Koulutukseltaan Leone oli sekä lakitieteen että valtiotieteen maisteri. Hän toimi asianajajana ja oikeustieteen (rikosprosessioikeuden) professorina Rooman yliopistossa 1956–1972. Leone kirjoitti useita teoksia rikosoikeuden, erityisesti prosessioikeuden alalta. Hänelle myönnettiin erityinen kultamitali ansioistaan kulttuurin hyväksi.


title: Sognu

text: "Sognu" () on Amaury Vassilin kappale, joka edusti Ranskaa Eurovision laulukilpailussa 2011. Kappale valittiin sisäisesti ja ilmoitettiin viralliseksi kilpailukappaleeksi 4. helmikuuta 2011 Ranskan yleisradioyhtiö France Télévisionsin lehdistötilaisuudessa. Kappale julkaistiin 7. maaliskuuta 2011. Kappale sijoittui Euroviisuissa sijalle 15 saaden 82 pistettä.


title: Sognu

text:
France 3-kanavan ohjelmapäällikkö Pierre Sled kuvailee Amaury Vassilin ja kappaleen valintaa seuraavanlaisesti:
"Halusimme nuoren artistin, joka edustaa ranskalaisen musiikin täydellisyyttä. Emme epäröineet pitkään huomioon ottaen, että muut nimet eivät täyttäneet vaatimuksiamme ". Sled huomautti myös, että "valinta tehtiin yhteisestä halusta tuoda esille nuori lahjakas taiteilija, joka edustaa ranskalaista musiikkia parhaimmillaan ja sen monimuotoisuutta. Siksi totesimme välittömästi, että oopperalaulaja on kaikkein tyylikkäin vaihtoehto. Amaury on musiikin enkeli, jolla on voimakas ääni. Epäröimättä täydellinen valinta”.


title: Sognu

text: Laulun on säveltänyt Daniel Moyne ja Quentin Bachelet (ranskalaisen laulajan Pierre Bachelet’in poika), jotka ovat työskennelleet yhdessä Vassilin uran alusta lähtien. Sanoituksista vastaa Jean-Pierre Marcellesi. "Tavoitteemme on selvä" - Pierre Sled toteaa, - "France 3 edustaa Ranskan eri alueita ja halusimme täten nostaa ne kunniaan. Korsikan kieli on lähisukua italian kielelle, joten se sopii täysin oopperalauluun.


title: Josefa Frandl

text: Josefine ”Putzi” Frandl (s. 5. heinäkuuta 1930 Radstadt) on itävaltalainen uransa lopettanut alppihiihtäjä ja olympiamitalisti. Hän edusti seuratasolla Skiclub Radstadtia.


title: Josefa Frandl

text: Frandl osallistui ensimmäisiin olympialaisiinsa Cortina d'Ampezzossa 1956. Tuolloin hän oli syöksylaskussa kolmastoista, pujottelussa viides ja sai hopeaa suurpujottelusta. Frandl sai Bad Gasteinin MM-kisoissa 1958 hopeaa pujottelusta ja pronssia alppiyhdistetystä, jonka lisäksi hän sijoittui syöksyssä viidenneksi. Hän kilpaili vielä vuoden 1960 olympialaisissa, joissa hän oli syöksylaskussa kolmaskymmenesyhdeksäs, suurpujottelussa 21. ja pujottelussa kuudestoista.


title: Gustavo Dezotti

text: Gustavo Abel Dezotti (14. helmikuuta 1964, Monte Buey, Argentiina) on argentiinalainen entinen jalkapalloilija. Dezotti pelasi suurimman osan urastaan Newell's Old Boysissa ja Cremonesessa. Hän pelasi myös 9 ottelua Argentiinan maajoukkueessa. Maajoukkueessa hän saavutti Italian MM-kisoissa 1990 MM-hopeaa ja Meksikon alle 20-vuotiaiden MM-kisoissa 1983 MM-hopeaa.


title: Musiikki (lehti)

text: Musiikki on neljännesvuosittain ilmestyvä, referee-menettelyä noudattava musiikkitieteellinen aikakausjulkaisu, jota julkaisee Suomen musiikkitieteellinen seura. Lehti alkoi ilmestyä vuonna 1971. "Musiikki"-lehden johtoajatus on, että musiikintutkimuksen tulosten julkaiseminen suomalaiselle yleisölle on tärkeää ja vaivan arvoista. "Musiikki"-lehdessä julkaistaan paitsi artikkeleita myös kirja-arvosteluja, keskustelupuheenvuoroja ja katsauksia ajankohtaiseen kotimaiseen ja ulkomaiseen musiikintutkimukseen.


title: Christian Pravda

text: Christian Pravda (8. maaliskuuta 1927 Kitzbühel, Itävalta – 11. marraskuuta 1994 Kitzbühel) oli itävaltalainen alppihiihtäjä ja olympiamitalisti. Hän edusti seuratasolla Kitzbüheler Ski Clubia.


title: Christian Pravda

text: Pravda osallistui olympialaisiin ensimmäistä kertaa St. Moritzissa 1948. Tuolloin hän osallistui vain pujotteluun, jossa hänet hylättiin. Pravda menestyi paremmin Oslon kisoissa 1952, joissa hän sai hopeaa suurpujottelusta ja pronssia syöksylaskusta. Hän osallistui myös pujotteluun, jossa hän oli 29:s. Pravda kilpaili MM-kisoissa vuonna 1954, jolloin hän voitti syöksyn ja oli toinen alppiyhdistetyssä.


title: Giuseppe Saragat

text: Giuseppe Saragat (19. syyskuuta 1898 – 11. kesäkuuta 1988) oli italialainen poliitikko, joka perusti vuonna 1947 Italian demokraattisen sosialistipuolueen (Partito Socialista Democratico Italiano). Hän oli Italian viides presidentti vuosina 1964–1971. Ennen presidentiksi valitsemistaan Saragat toimi vuosina 1947–1949 ja 1954–1957 varapääministerinä De Gasperin hallituksissa ja oli Italian salkuttomana ministerinä vuonna 1944, ulkoministerinä vuosina 1963–1964.


title: Giuseppe Saragat

text: Saragat oli myös Italian edustajainhuoneen jäsen 1948–1964 ja presidenttikautensa jälkeen senaatin elinikäinen jäsen 1971–1988. Koulutukseltaan hän oli kauppa- ja taloustieteen maisteri.


title: Giuseppe Saragat

text: Saragat liittyi 1922 Italian sosialistipuolueeseen ja joutui siksi maanpakoon Benito Mussolinin valta-ajaksi vuoteen 1943 saakka. Palattuaan Ranskasta hän toimi 1946–1947 perustuslakia säätävän kokouksen puheenjohtajana, sitten Italian lähettiläänä Pariisissa, josta palattuaan hänet nimitettiin moniin tehtäviin Italian kokoomushallituksissa. Hän toimi varapääministerinä 1947–1949 ja 1954–1957.


title: Sympathy (kappale)

text: Sympathy on brittiläisen hard rock -yhtye Uriah Heepin kappale vuodelta 1977. "Firefly"-albumilla julkaistu kappale julkaistiin myös singlenä. Se ylsi Länsi-Saksassa top 40:een.


title: Sympathy (kappale)

text:
A-puoli
B-puoli


title: Ida Schöpfer

text: Ida Schöpfer (22. lokakuuta 1929 Flühli – 7. kesäkuuta 2014 Flühli) oli sveitsiläinen alppihiihtäjä.


title: Ida Schöpfer

text: Schöpfer osallistui olympialaisiin kerran, vuonna 1952. Tuolloin hän oli syöksylaskussa kymmenes ja suurpujottelussa kuudestoista. Schöpfer kilpaili myös pujottelussa, jossa hän joutui keskeyttämään. Hän osallistui vuoden 1954 MM-kisoissa kolmeen lajiin, syöksyyn, alppiyhdistettyyn ja pujotteluun. Schöpfer voitti kultaa sekä syöksylaskusta että alppiyhdistetystä ja hopeaa pujottelusta.


title: Franz Anton Bustelli

text: Franz Anton Bustelli (12. huhtikuuta 1723 Locarno, Sveitsi – 18. huhtikuuta 1763 München, Baijeri) oli sveitsiläissyntyinen kuvanveistäjä ja muotoilija. Hän oli töissä baijerilaisessa Nymphenburgin posliinitehtaassa vuodesta 1754 aina kuolemaansa asti. Häntä pidetään laajalti posliinin rokokootyylin hienoimpana muotoilijana.


title: Alkuperäiset seututiet

text: Alkuperäinen seututieverkko rakennettiin pääosin 1960-1980-luvuilla. Iso osa seututeistä muutettiin vuoden 1996 tienumerouudistuksessa yhdysteiksi. 1990-luvun lopulla myös valtatie 18 ja jotkut kantatiet koottiin alemman tieverkon tieosuuksista.


title: Alkuperäiset seututiet

text: Seututieverkkoon kuuluivat vuoteen 1996 asti seuraavat osuudet:


title: Dagmar Rom

text: Dagmar Rom (s. 16. kesäkuuta 1928 Innsbruck) on itävaltalainen entinen alppihiihtäjä ja olympiamitalisti. Hän edusti seuratasolla Skiclub Innsbruckia. Rom myös näytteli yhdessä elokuvassa.


title: Dagmar Rom

text: Rom osallistui Aspenin MM-kisoissa 1950 pujotteluun ja suurpujotteluun voittaen molemmat. Hän kilpaili vuoden 1952 olympialaisissa kyseisten lajien lisäksi syöksylaskussa, jossa hän oli viides. Rom oli kisojen pujottelussa vasta kolmaskymmeneskuudes, mutta sai hopeaa suurpujottelusta.


title: Dagmar Rom

text: Rom esiintyi vuonna 1951 ilmestyneessä elokuvassa "Yö Mont Blancilla".